Ҳеш бир инсан адамлар жәмийетинен ажралып, бир өзи жасай алмайды. Инсан заты, басқа адамлар менен өзара мүнәсийбет орнатыўға, басқалар менен келисип, тыныш-татыў жасаўға мәжбүр. Бул болса, жәмийеттиң ажралмас нызамы. Инсанды жәмийет пенен жипсиз байлайтуғын қатнасықлар жүдә көп ҳәм түрлише. Булардың ишинде ең тийкарғысы, ең күшлиси қан ҳәм ҳәсеб ағайыншилиги. Жақын ағайын-туўысқанлар арасындағы байланыс та усылардан есапланады. Инсан бул байланысқа сүйенеди, оннан күш-қуўат алады. Өмир машқалаларын шешиўде оған таянады ҳәм усы нәрсе арқалы инсан өмири тынышлықта болады. Аллаҳ таала айтады: «Ҳәй адамлар! Сизлерди бир жаннан (Адамнан) жаратқан ҳәм оннан оның жубайын (Ҳаўўаны) жаратып, екеўинен көп еркек ҳәм ҳаялларды таратқан Рәббиңизден қорқың! Сондай-ақ, араларыңыздаға өз ара (қарым-қатнаста) аты соралыўшы Аллаҳтан ҳәм ағайин-туўысқанлықтан (байланысларын үзиўден) қорқың! Әлбетте, Аллаҳ – сизлерди бақлап турыўшы» (Ниса сүреси, 1-аят).\nЖәмийет саадаты, нызамлы тәртип ҳәм оның беккемлениўинде тийкарғы нәрсе болған ағайиншилик байланысларының, яғный силаи раҳимниң әҳмийети әдалат, жақсылық қылыў ҳәм басқа шырайлы әмеллер киби кереклидур. Аллаҳ таала айтады: «Әлбетте, Аллаҳ әдалатқа, ийгиликли иске, ағайин-туўысқанға жақсылық қылыўға буйырады ҳәм бузықшылық, жаўызлық ҳәм зулым қылыўдан қайтарады. Ол сизлерге (мудамы) нәсият қылады. Қәнекей, еслетпе алсаңыз» (Наҳл сүреси, 90-аят).\nАллаҳ таала ағайыншилик байланысларын беккемлеўге шақырады. Бунда ағайинлерге ҳәм қоңсыларға айрықша итибар бериўге буйырады, ҳәтте буны ибадат дәрежесине көтереди ҳәм оны ата-анаға жақсылық қылыў менен теңлестиреди. Қураны кǝриймде: «Аллаҳға ибадат қылың ҳәм Оған ҳеш нәрсени шерик қылмаң! Ал, ата-аналарға жақсылық қылың! Сондай-ақ, ағайин-туўысқанларға, жетимлерге, мискинлерге, ағайин қоңсыларыңызға, ағайин емес қоңсыларыңызға, қасыңыздағы жолдасларыңызға, жолаўшыларға (мүсәпирлерге) ҳәм қолыңыз астындағыларға (жақсылық қылың)! Әлбетте, Аллаҳ тәкаббыр, мақтаншақты жақсы көрмейди» (Ниса сүреси, 36-аят).\nАғайин-туўысқанлық байланысларын беккемлеў Исламда «силаи раҳим» дейиледи ҳәм динимиз мусылманларды ҳәмме ўақыт силаи раҳимге буйырған. Аллаҳ таала ағайиншилик байланысларына бойсынып жасаўды данышпан адамлардың уллы сыпатларынан деп баҳалайды. Аллаҳ таала айтады: «Олар Аллаҳға берген келисимине опа қылатуғын ҳәм «ал-Мийсақ»ты (ўәдени) бузбайтуғынлар. Олар Аллаҳ байланыўға буйырған нәрселерди (силаи раҳмды – ағайин-туўысқаншылықты) байлайды. Олар Рәббисинен қорқады ҳәм (ақыретте) жаман есап-санақтан да қәўипсинеди» (Раъд сүреси, 20-21 аятлар).\nПайғамбарымыз Муҳаммад саллаллаҳу алайҳи ўасаллам үмметлерин силаи раҳимге шақырған ҳәм ағайиншилик байланысларын үзгенлерди ақыретте аўыр азап, қыйнаўлар күтилип атырғаны ҳаққында ескертеди. Имам Бухарий ҳәм Имам муслим раҳимаҳумаллаҳлар рәўият қыладылар: «Силаи раҳим қылмаған, яғный ағайин-туўысқанлардан байланысты үзген адам жәннетке кирмейди. Силаи раҳим ҳәмме ўақыт барды-келди емес, бәлки, узақласып кеткен ағайинниң ҳалынан хабар алыўдур».\nАғайин-туўысқанлық байланысларды түрли жол ҳәм усыллар менен беккемлеўге ҳәрекет қылыў инсанның рызқы ҳәм өмирине береке бериўи ҳаққында да Пайғамбарымыз саллаллаҳу алайҳи ўасаллам хошхабар берип: «Кимди рызқы кең болыўы ҳәм өмири узақ болыўды қуўандырса, онда ол силаи раҳим қылсын, яғный ағайиншилик байланысларын беккемлесин», деген.\nБир адам: «Мен ағайиниме силаи раҳим қыламан, олардың менен қатнасығы үзилип кетти, қанша оларға жақсылық қылсам, маған жаманлықты қәлейди, оларға жақсы мәмиледе болсам, буны ҳасла итибарға алмайдылар», деген ойда силаи раҳимди үзип қоймасын. Пайғамбарымыз саллаллаҳу алайҳи ўасалламға айрым саҳабалар усындай етип шикәят қылғанда, оларды жаманлыққа жаманлық пенен жуўап бериўден қайтарған. Оларға шырайлы мәмиледе болыўға, ағайиншилик байланысларын ҳасла үзбеўе буйырған.\nАллаҳ таала ағайиншилик байланысларын беккемлеўди Өзи буйырғаны, бирақ соған қарамай айрымлар бул байланысты үзип, жер жүзинде бузғыншылық қылыўын қаралап, былай дейди: «олар Аллаҳтың антын (алдынғы китапларда Муҳаммадқа ийман келтириң деген көрсетпесин) байлағаннан кейин бузатуғын, Аллаҳ байлаўға буйырған нәрселерди кесетуғын ҳәм Жер бетинде бузғыншылық қылатуғын (адамлар). Әне солар – зыян көриўши» (Бақара сүреси, 27-аят).\nАллаҳ таала ағайиншилик байланысларын байлаўға буйырғаны ҳалында ақылы пәс адамлар ағайин-туўысқанларына силаи раҳим қылмай, бул байланысты да үзеди. Ақыбетте олар жәннет жүзин көрмейди.\nПайғамбарымыз саллаллаҳу алайҳи ўасаллам: «Ағайинлер менен қатнасып турыў саўабындай тез келетуғын саўап жоқ. Дүньяда тек ғана азап берип, ақыретте де азап болатуғын гүнә ағайинлерден қатнасықты үзиў, Ағайиншилик байланысларын үзгенлер жәннетке кирмейди. Ким рызқы мол болыўын, әжели арқаға сүрилиўин қәлесе, ағайин-туўысқанлық қатнасығын үзбесин, Ағайинге қылынған садақа – садақа да, силаи раҳим де болып есапланады. Оларға еки саўап бериледи: бири – ағайиншилик ушын саўап, екиншиси – садақа ушын саўап» дедилер.\nМиллий үрип-әдетлеримизде ағайин-туўысқанлар менен мүнәсийбетлерди үзиў ең аўыр жазалардан саналады. Егер олар арзымайтуғын себеплер менен сизден өкпелеп, гийне қылып жүрсе де, сиз алдынғыдай мәмилеңизди әдеттегидей қыла бериң, оларға жақсылықларыңызды көбейте бериң. Ағайин-туўысқанлардан ким сизден өкпелеп ямаса орынсыз ренжип жүрген болса да сиз олардың үйине барыўды азайтпаң, ҳалынан хабар алың, қолыңыздан келген жәрдемиңизди көрсетиң. Жақынларыңыздың сизден наразы болыўына жол қоймаң. Мақтаншақлық ҳәм тәкәббирлик инсанды жоқ болыўға алып барыўшы, еки дүньясын харабаға айландырыўшы ең жаман иллетлерден.\nРәўиятларда айтылыўынша, әжаға карындасының ҳалынан хабар алыў ушын кетип баратырғанда алдынан бийдайзар дала шығып қалса, жолды қысқартырыў ушын оны кесип өтиўге рухсат берилгениниң өзи де әжағалардың өз қарындасларына қандай мүнәсибетте болыўы кереклигин көрсетип турыпты. Бизлер болса көбинесе ўақтымыз жетпеслигин, қолымыз қысқалығын, қарындасымыз бизге жақсы мүнәсибетте болмағанын, ол ҳаялымызға жақпаслығын ҳәм басқа онлап түрли себеплерди таўып, олардың ҳалынан хабар алыў, қыйыншылықларында жәрдем бериў, кеўилин көтериўден өзимизди алып қашамыз. Бул исимиз бенен бийдайзар дала ол жақта турсын, кеўил далаларын езип атырғанымызды билмеймиз. Бәршемиз бул дүньяда ўақтынша мийманмыз. Мал-дүнья да, аброй да, әмел, мәртебе де, ҳәммеси бир күни жоқ болады. Бүгин қолыңыз узын, абырайыңыз бәлент болса, ертең ҳәммеси керисинше болыўы мүмкин. Кеше ҳәтте қарамаған бир адамыңыз, ертең сизден де байып кетиўи мүмкин. Әне усы ҳақыйқатты ҳәмме ўақыт ядда тутып, аға инилер, апа-сиңилллер, жақынлар, ағайин-туўысқанлар, қоңсы-қобаларға қолыңыздан келгенинше жәрдемиңизиди аямаң. Ҳеш болмаса, бир аўыз шийрин сөз айтың.\nҲәмме ўақыт ағайин-туўысқанларымызға меҳир-мүриўбет көрсетип, өз ара ағайиншилик қатнасықларын беккемлеў арқалы Рәббимиз меҳрийбаншылығына ерисемиз ҳәм Пайғамбарымыз саллаллаҳу алайҳи ўасалламның мүбәрек шәпәәтлерине жетисемиз. Аллаҳ таала бәршелеримизди ҳидаяттан ажратпасын. Ағайин-туўысқанлар арасындағы силаи раҳимниң беккем болыўын несийп етсин.\nДǝўлетбай Алимбетов, Нѳкис районы «Имаматдин ийшан» жоме мешити имам-хатиби.


Воқеа сураси ҳақида – .:: Xadicha.uz\nВоқеа сураси Маккада нозил бўлган, 96 оятдан иборат. “Воқеа” қиёматнинг номларидан бири бўлиб, ушбу суранинг биринчи оятида ҳам тилга олинган ва унга исм бўлиб қолган. Сураи карима, асосан, қиёмат манзаралари, жаннат ва дўзах ҳамда уларнинг ахллари ҳақида сўз юритади.\nСурада қиёмат манзаралари ҳақида батафсил баёнотлар ҳам келади. Уша кунда одамлар уч тоифага бўлинадилар: ўнг тараф эгалари, чап тараф эгалари ва пешқадамлар.\nСурада ҳар бир тоифанинг оқибати ҳақида сўз юритилиб, уларга Аллоҳ таоло томонидан тайёрлаб қўйилган жазо ва мукофотлар ҳақида хабар берилади.\n“Воқеа” сурасида Аллоҳнинг борлиги, ягоналиги ва қудратининг баркамоллиги; Унинг инсонни яратишдаги, нобототни ўстиришдаги, ёмғир ёғдиришдаги ва бошқа ишлардаги ажойиб тадбирлари ҳақида сўз кетади.\nУмуман, сурада “Ар-Роҳман” суасининг мавзуи ва услуби давом этади, десак, хато қилмаган бўламиз.\nСура қиёматдаги даҳшатли воқеалар, тоғларнинг учиши, ернинг қаттиқ ларзага келиши, умуман ердаги вазият остин-устун бўлиб кетиши, яхшилар обрў топиб, ёмонлар ер билан яксон бўлишлари ҳақидаги тасвирлар билан бошланади. Қиёмат куни одамлар уч тоифага бўлинадилар. Бир тоифа Аршнинг ўнг тарафида турадилар. Улар Отамиз Одам алайҳиссаломнинг ўнг томонларидан чиққан зурриётлари бўлиб номаи амоллари ўнг тарафидан бериладиганлардир. Жаннат аҳли ўшалардир. Яна бир гуруҳ Аршнинг чап тарафида турадилар. Улар Отамиз Одам алайҳиссаломнинг чап тарафларидан чиққанлар бўлиб, номаи амоллари чап тарафларидан бериладиганлардир. Дўзаҳ аҳлининг кўпи ўшалардир.\nЭнг аъло тоифа пешқадамлар тоифаси эса, Аллоҳ таолонинг рўпарасида бўладилар. Улар энг ҳос, насибаси улуғ кишилар бўлиб, Пайғамбарлар, сиддиқлар, шаҳидлар ва уларга қўшилганлардан иборатдир. Қиёмат куни мазкур уч тарафдан икки тоифаси жаннати, бир тоифаси дўзаҳи бўладилар.\nБиринчи тоифа жаннат аҳли бўлган “ўнг тараф эгалари” ҳақида юритилади. Уларнинг бу сифат билан сифатланишлари сабаби шуки, қиёматда “номаи амол” амаллар китоби ўз эгаларига тарқатиганда жаннатийларнинг китоблари улар жаннати эканликларининг далили сифатида ўнг тарафларидан берилади. Шунингдек, улар, аввал ҳам айтиб ўтилганидек, ўша кунда Аршнинг ўнг томонида турадилар. Ўнг тараф эгаси бўлиш нақадар бахт.\nИккинчи тоифа чап тараф эгалари бўлиб номаи амоллари чап тарафидан берилган ва Аршнинг чап тарафига жойлаштирилган кимсалардир.\nПешқадамлар Аллоҳ таоло хузурида юқори мартабага эга бўлган инсонлар ҳисобланадилар. Улар жаннати наъимда яни неъматлари кўп жаннатда бўладилар. Пешқадамлар жаннатда Аллоҳ таолога яқинлаштириганлар ичида аввал ўтган мусулмонлар авлодининг вакиллари кўпчиликни ташкил қилади. Пешқадамлик даражасига, Аллоҳ таолонинг рўпарасида туришлик мақомга кейинги авлодлардан яни пайғамбаримиз Муҳаммад (с.а.в)нинг умматларидан озчилик сазовор бўлар экан. Пешқадамлар жаннатда тиллодан дур ва ёқутлар аралаштириб тўқилган сўриларда бир- бирларига қараб ёнбошлаб роҳатланиб ётадилар. Хизматларида мангу ёш йигитлар бўладилар. Ўша йигитларнинг вазифаси жаннатийларга оқар чашма майи тўлатилган қадаҳлар, кўзалар ва косаларда жаннат шаробини келтирадилар.\nЖаннатнинг олий мартабаларига сазовор бўлган пешқадамларга хизмат қилувчи йигитлар уларнинг атрофларида нафақат шароб балки,улар ихтиёр қиладиган меваларни ва иштахалари тусаган қуш гўштларини ҳам олиб айланиб юрар эканлар. Уларга яна гўзал ва ҳеч кимнинг қўли тегмаган ҳурлер ҳам мукофот қилиб ато этилади. Пешқадам жаннатиларга берилган мазкур неъматлар ва олий мақомлар уларнинг дунё ҳаётида қилган солиҳ амалларининг мукофатидир.\nЎнг тараф эгаларининг сифатлари: улар тикансиз сидрзорларда бўладилар, сермева бананзорларда, ёйилган сояларда, сероб мевазорларда, кўтарилган кўрпачаларда бўладилар. Аллоҳ таоло улар учун алоҳида ҳос қилиб ҳурлер яратган. Уларнинг яратилиши мукаммалдир. Булар эркакларга бериладиган неъматлардр. Фақат ҳурлар ҳақида сўз кетганда, ЪЪАёлларга-чи, уларга нима бўлади?” деган савол туғилади. Бу саволга қуйдаги ҳадисдан жавоб топамиз.\nМашҳур муҳадислардан Абул Қосим ат-Тобороний ривоят қилган ҳадисда шундай дейилган. “ Умму Салама:\n“Эй Расулуллоҳ, Аллоҳнинг “ Бир ҳилдаги тенгдош маҳбубалар” деган ояти ҳақида гапириб беринғЪ,деди. Ул зот:\nУлар бу дунёдан қариб, сочи оқариб, кўримсиз бўлиб кетган кампирлар бўлиб, уларни қиёматда Аллоҳ таоло тенгқур, бокира, эҳтиросли, маҳбуба қизлар қилиб қайта яратади”, дедилар.\n“Эй Расулуллоҳ, бу дунёнинг аёллари афзалми, ҳурларми?” дедилар. Ул зот:\n“ Эй Умму Салама бу дунёнинг аёллари ҳурлардан афзалдир”, дедилар. Умму Салама онамиз:\n“Нималари билан?” деб сўрадилар.\n“Номозлари, рўзалари, Аллоҳга ибодатлари билан. Аллоҳ уларнинг юзларига нур, жасадларига ипак кийгазган. Ранглари оппоқ, кийимлари яшил, зеб-зийнатлари сариқ, тароқлари тиллодан. “Мангумиз, ўлмаймиз, зор бўлмаймиз, бир жойда йзшаймиз, кўчмаймиз, розимиз, аччиқланмаймиз; биз кимники бўлсак, ким бизники бўлса яшасин”, дейдилар”, дедилар. Умму Салама онамиз: ЪЪЕй Расулуллоҳ, бу ерда баъзи аёллар икки,уч,тўрт эрга тегадилар,у дунёда ҳаммалари жаннатга кирсалар, аёл қайси эри билан бўлади?Ъъдедилар.\n“Эй Умму Салама, у аёлнинг иҳтиёрига қўйилади. Эрларнинг ичида энг хулқи яхшисини танлайди. “Аллоҳим мана бу менга яхши хулқли бўлган эди, мени шунга бергин дейди. Эй Умму Салама язши хулқ икки дунёнинг яхшилигига эриштиради”, дедилар.\nПешқадамлардан фарқли, ўнг тараф эгалари орасида аввал ўтганлардан кўпчилигини ва кейинг умматлардан ҳам кўпчилигини ташкил этади.\nЧап тараф эгалари бадбахтлардир. Улар кишининг баданини тешиб ўтувчи шамолда ва қайноқ сув ила азобланадилар. Жаҳаннам аҳли дўзахнинг салқини йўқ, фойда бермас қоп-қора тутуни соясида бўладилар. Улар дунё лаззатининг ортидан эргашиб, иймонни, диёнатни унутганлардир. Улар катта гуноҳларни саркашлик билан қилганлар учун ҳам азобланадилар. Улар куфру-ширкга, ҳою-ҳавасга берилиб ва қайта тирилишга ишонмайдилар. Улар адашганлардирлар. Ўша машум кунда улар Заққум дарахтидан ейдилар. Заққумнинг устидан бошқа ичадиган нарса йўқлигидан мажбур бўлиб ўта қайноқ сувни ичадилар. Уларнинг қиёмат кунидаги зиёфатлари мана шу бўлади.Аллоҳ таоло ҳар бир бандасига адолат қилувчи зотдир.


Марказий банк йил якуни бўйича инфляция прогнозини маълум қилди - Zamin.uz\nЎзбекистон Марказий банки бошқарув кенгашининг навбатдаги йиғилишида йил якуни бўйича инфляция прогнози 11-12,5 фоиз даражасида ўзгартиришсиз сақлаб қолиниши маълум қилинди. Шунингдек, ҳукумат билан биргаликда унга эришиш учун барча зарурий чораларни кўриб боради.\nМБ жорий йилнинг I чорагида йиллик инфляция даражаси мақсадли кўрсаткичлар траекториясидан пастроқ бўлганини таъкидламоқда. Бунга, асосан, ўша даврда қатъий фискал сиёсатнинг юритилиши, иқтисодиётни кредитлашнинг мувозанатли даражаси ва тартибга солинадиган нархларнинг ўзгаришсиз қолганлиги сабаб қилиб кўрсатилди.\nМаълум қилинишича, иккинчи чоракда базавий инфляция нисбатан юқори ўсиш суръатига эга бўлди ва июнь ойида йиллик 13,8 фоизни ташкил этди.\nДавлат статистика қўмитаси маълумотларига кўра, жорий йилнинг I ярим йиллиги якунлари бўйича республикада реал ЯИМ ҳажми 0,2 фоизга ошди.\nИюнь ойида банк тўлов тизими орқали амалга оширилган транзакцияларнинг умумий ҳажми март ва апрель ойларига нисбатан мос равишда 39 ва 30 фоизга ошди. Савдо ва пуллик хизматлар соҳаларида ҳам пул тушумлари ҳажми ўсиш динамикасининг яхшиланиши кузатилди. Хусусан, апрель ойидаги ўтган ойга нисбатан 34,8 фоизлик (11,4 трлн. сўмдан 7,5 трлн. сўмгача) кескин пасайишдан сўнг савдо тушуми ва бошқа даромадлар кўринишидаги пул тушумлари ҳажми май ойида 33,8 фоизга, июнь ойида 25,3 фоизга ошди ва 12,6 трлн. сўмга етди.\n2020 йилнинг II чорагида нисбатан мўтадил қатъий пул-кредит шароитлари сақлаб қолинди. Банклараро пул бозорида икки ҳафтагача бўлган муддатли депозитлар бўйича фоиз ставкаларнинг асосий ставкага нисбатан ижобий спреди (тафовути) шаклланди.\nМарказий банк иқтисодиётдаги мавжуд вазият ва пандемия билан боғлиқ ноаниқлик даражасини ҳисобга олган ҳолда, 2020 йил якуни бўйича инфляция прогнозини йиллик 11-12,5 фоиз даражасида ўзгаришсиз сақлаб қолди.\nКелгуси даврларда асосий хатарлардан бири пандемия таъсири ва унинг олдини олиш учун кўриладиган чоралар натижасида иқтисодий вазиятнинг тез ўзгаришидир.\nБунда, Марказий банк ташқи ва ички шароитлар таъсирида инфляциянинг омиллари ва хатарлари хусусиятини чуқур ўрганишда давом этади ҳамда инфляция прогноз динамикасининг шаклланишидан келиб чиқиб асосий ставка даражаси бўйича тегишли қарорларни қабул қилиб боради. “Замин” янгиликларини “Youtube”да кузатиб боринг\nII ярим йилликда инфляциянинг сезиларли даражада пасайиши кутилмоқда\n11-06-2020, 15:55, Иқтисодиёт\nЎзбекистонда инфляция даражаси октябрь ойида 1,3 % ошди\n1-11-2018, 14:07, Иқтисодиёт


Версия для печати > Жиззахда фирибгарлик ҳолатига чек қўйилди\nЖиззахда фирибгарлик ҳолатига чек қўйилди\nСўнгги вақтларда фирибгарлик билан боғлиқ ҳолатлар тез-тез учраётган бўлиб, одатда бундай ноқонуний иш билан шуғулланувчи кимсалар алдов йўли билан ўзгаларнинг ишончига кириб, уларнинг пул маблағларини ўзлаштиришни режа қиладилар.\nЖумладан, Жиззах вилояти Ғаллаорол туманида яшовчи фуқаро “А.Р.” прокуратура идоралари томонидан Маҳалла ва оилани қўллаб-қувватлаш вазирлигининг Ғаллаорол туман бўлими мансабдор шахсларига нисбатан жиноят иши қўзғатилганлигидан хабар топади.\nУ муқаддам мажбурий ижро бюросида ишлаганлигини ва прокуратурада танишлари борлигини айтиб, бўлим раҳбарига 20 млн. сўм эвазига муаммони ҳал қилиб беришини айтади.\n“Қизилқўрғон” қишлоғида ўтказилган тезкор тадбирда “А.Р.” вазирликнинг туман бўлими раҳбаридан 2 минг АҚШ доллари олган вақтида ДХХ ходимлари томонидан ушланди.\nБундан ташқари, ушбу бўлим раҳбарларига нисбатан қўзғатилган жиноят иши доирасида бўлим фаолиятида солиқ қонунчилигига риоя этилиши бўйича текширувга жалб этилган Жиззах вилоят Давлат солиқ бошқармаси катта инспектори “С.У.” молиявий чоралар кўришда енгиллик қилиб бериш эвазига бўлим раҳбаридан 700 АҚШ доллари талаб қилади ва унинг хизмат хонасида 500 АҚШ долларини олади. Қолган 200 долларини эса Жиззах шаҳри Наврўз МФЙ ҳудудида олган вақтида ДХХ ходимлари томонидан ушланди.


Фалаж бўлиб қолган боксчи Муҳаммад Абдусаломовнинг оиласи Нью-Йорк штатидан 22 млн доллар олади\nАҚШнинг Нью-Йорк штати боксчи Муҳаммад Абдусаломовнинг оиласига 22 млн доллар тўлаб беради, деб хабар қилмоқда ESPN.\nСпортчининг рафиқаси 2014 йилда Нью-Йорк атлетик комиссиясига даъво аризаси билан чиқиб, Абдусаломовнинг Майк Перес билан жангги вақтида беш шифокордан иборат бригада ва жанг инспектори ўз вазифаларига совуққонлик билан қарашганини маълум қилган. Россиялик боксчи Нью-Йоркда 2013 йилнинг 2 ноябрь куни бўлиб ўтган жангдан сўнг соғлиғи билан боғлиқ жиддий муаммоларга учраган.\nБаҳсда ишлаган шифокорлар хатога йўл қўйишган ва жангдан сўнг россиялик боксчини шифохонага олиб бормасликка қарор қилишган. Шифохонада эса Абдусаломовнинг миясига қон қуйилган, у тезлик билан жарроҳлик амалиётидан ўтказилди ва сунъий кома ҳолатига туширилди. Шундан сўнг боксчи фалаж бўлиб қолди, гапириш ва мустақил ҳаракатланиш имкониятидан маҳрум бўлди.


ЎзДЖТСУ битирувчилари август ойи якунига қадар тўлиқ иш билан таъминланади / Olamsport.com\n15 июл 14:31\nЎзДЖТСУ битирувчилари август ойи якунига қадар тўлиқ иш билан таъминланади\nЙиғилишда асосий масала Ўзбекистон давлат жисмоний тарбия ва спорт университети битирувчиларини иш тақсимотига қаратилди.\n2019-2020 ўқув йилида Ўзбекистон давлат жисмоний тарбия ва спорт университетини жами 663 нафар талабалар турли йўналишлар бўйича тамомлаган бўлиб, мазкур битирувчиларнинг 619 нафари бакалавр ҳамда 44 нафари магистратура босқичи талабаларига тўғри келади.\nҲозирги вақтда, мазкур олийгоҳни тамомлаб вазирлик ва идоралар, корхона ва ташкилотлар ҳамда спорт мактаблари билан уч томонлама шартнома имзолаган битирувчилар сони 563 нафарни ташкил этмоқда. Шундан, 302 нафари болалар-ўсмирлар спорт мактаби, 16 нафари ихтисослаштирилган болалар-ўсмирлар спорт мактаби, 43 нафари ихтисослаштирилган олимпия захиралари мактаб-интернати ҳамда 202 нафари бошқа вазирлик ва идоралар тизим ташкилотларига тўғри келмоқда.\nЙиғилиш давомида ишга жойлашмаган битирувчилар рўйхати шакллантирилиб, ҳудудий бошқармаларга тақдим этилди ҳамда университетни тамомлаб ишсиз юрганларни тўлиқ иш билан таъминлаш вазифалари юклатилди.\nЙиғилиш якунида Ўзбекистон давлат жисмоний тарбия ва спорт университети битирувчиларини иш билан таъминланганлик даражасини жорий йилнинг 15 августига қадар 100 фоизга бажаришга келишиб олинди.


Бонамур бизнесда қандай қилиб муваффақиятга эришганини айтди - ShouBiz.uz\nЯнгиликлар 14:30 | 8.6.22\nБонамур бизнесда қандай қилиб муваффақиятга эришганини айтди\nТиктокер биринчи марта қарз билан бизнес бошлаган\nИнстаблогер, тиктокер Бонамур Instagram саҳифасида бизнесда қандай қилиб муваффақиятга эpишганини айтди.\nУ иш бошлаганида ҳеч ким моддий ёки бошқача усулда ёрдам бермаган. Қарз олиб таваккал билан бизнес бошлаган. Блогер ишлари юришиб кетиши ва қарзидан қутилиш учун ҳаракат қилган. Бонамур буларни уддалаган. Тиктокер бир иш бошлаганда, мияда фақат шу нарса бўлиши кераклигини маслаҳат берди.\n«Мен иш бошлаганимда ҳеч ким пул бериб ёки нимадир қилиб ёрдам бермаган. Қарз билан таваккал бошлаганман. Ишларим юришиб, қарзимдан қутилиш учун ҳаракат қилганман ва бунга эришдим. Аллоҳга шукур. Фақат ўзингизга ишонинг. Бир иш бошладингизми миянгизда фақат ўша иш бўлсин. Дангаса бўлмай, ақлни жойига қўйиб ишни юргизинг. Шунда ҳаммаси зўр бўлади», — деб ёзади блогер.\nАввалроқ Бонамур бир ойда неча пул сарфлаганини кўрсатганди. Блогер ўз саҳифасида кузатувчилари билан савол-жавоб ўтказган. Шунда унга бир ойлик даромади ҳақида сўраган. Инстаблогер март ойидаги кирим ва чиқим акс этган фотони жойлаган. Унда Бонамур март ойида салкам 100 миллион сўм чиқим қилганини кўриш мумкин. Шунингдек, ҳозирда ҳисобида 4 миллион сўмдан ортиқ пул қолган.\n«Бу ой энг кўп чиқим бўлди. Топишга нисбатан харажат кўп. Бу ерда гивънинг пули умуман йўқ. Бу ерда тенг ярми керакли, тенг ярми кераксиз нарсаларга сарфланган», — дейди Бонамур.


Galaxy S20 FE намойиш қилинди: нарх ва хусусиятлари - Terabayt.Uz\nЎҚИНГ: 23 сентябрда чиқадиган Galaxy S20 FE смартфонини илк «жонли» видеода ишлатиб кўрамиз! (+нархлари)\nSamsung бу маҳсулотини икки хил талқинда чиқарган ва улар ўзаро процессорига кўра фарқланади. Смартфоннинг 5G-версиясига Snapdragon 865 чипсети ўрнатилган бўлса, нисбатан арзонроқ талқинида компания ўзининг Exynos 990 процессорини қўллаган. Ҳар иккала ҳолатда ҳам тезкор хотира 6 гигабайтлик, доимий хотира эса 128/256 гигабайтлик вариантларда таклиф этилади. Шунингдек, унда 1 терабайтгача ҳажмли microSD хотира картаси учун уяча мавжуд. Мазкур смартфон иккита nano-SIM картасини қўллаб-қувватлайди.\nАккумуляторининг ток сиғими – 4500 мА/соатлик, худди Galaxy S20+ флагманидаги каби. Гарчи у 25 ваттлик тезкор қувватлана олса-да, қадоғида зарядчик 15 ваттлик тезкор қувватлашга қодир. Шунингдек, Galaxy S20 FE симсиз қувватлана олади ва Fast Wireless Charging 2.0 стандартига мос PowerShare тескари зарядлаш функциясига эга (яъни, бошқа гаджетларга қувват узатади).\nАрзонлаштирилган флагманда ҳам экраности бармоқ изи сканери, AKG созламаси ва Dolby аудиотехнологиясига эга стереодинамиклар мавжуд. Компания унинг корпусини IP68 стандартига кўра сувдан ҳимоялаган. Android 10 тизимли бу смартфоннинг олти хил рангдаги корпуси 74,5х159,8х8,4 миллиметрлик ўлчамга ва 190 граммлик вазнга эга.\nSamsung бу маҳсулотининг 128 ГБ ички хотирали 5G-версиясини АҚШда 700 доллардан бошлаб сотмоқчи. Европа бозорига эса унинг худди шундай хотирали, бироқ 4G-талқини 630 евродан бошланувчи нархда етказиб берилади. Galaxy S20 FE очиқ савдога 2 октябрдан чиқарилади, шунгача айрим мамлакатларда турли саналарда олдиндан буюртма олинади.\n#Samsung #андроид смартфон #нархлар #янги технологиялар #Samsung Galaxy S20 Lite #Samsung Galaxy S20 Fan Edition #Samsung Galaxy S20 FE


Болалар ҳақида — Dilkashradio.com\nАссалому алайкум. Азизлар бугун мен Лола сизларнинг эътиборингизга болалар ҳақида баъзи бир маълумотларни ҳавола қиламан. Болалар бизнинг борлиғимиз, қайси ота-она уларнинг мукаммал ва етук шахс бўлиб вояга етишини истамайди. Ҳар биримиз қўлимиздан келганича, болаларимизга яхши ва фойдали нарсаларни ўргатишга ҳаракат қиламиз. Бугунги кунда болалар нималарга қизиқади: телевизор, копютер ўйинлари ва бошқаларга. «Мен ёшлигимда китоб ўқишга қизиқардим, нега менинг болам шундай эмас», дегувчи оналар ҳам топилади. Болангизда бу қизиқишни шакллантириш мумкин, фақат бунинг учун сиздан вақт ва меҳнат талаб этилади. Энг аввало болангиз 1 ёшга тўлганидан бошлаб, унга қизиқ-қизиқ, суратли ҳикоялар ўқиб беринг.\nБошида болангиз бунга қизиқмаслиги мумкин, аммо китоб ўқиб беришни ўзингизга одат қилиб олинг. Китоб ўқиш учун эса маълум бир вақтни танланг. Эрталаб, тушда ёки кечқурун ётишдан олдин. Бир неча марта ўқиб берганингиздан сўнг, болангиз бунга ўрганади. Каттароқ бўлгач эса, унинг ёшига қараб китоблар танлайсиз. Ўқишни ўрганаётганида болангиз билан бирга ўқинг. Унинг ўзи ўқишини рағбатлантиринг. Тез-тез мақтаб туринг. Ҳар сафар болангиз китоб ўқиётганида унинг ёнида туриб, тушунган – тушунмаганини сўранг. Тушунмаган бўлса, оддийроқ сўзлар билан тушунтиринг. Шундай қилиб фарзандингизда китоб ўқишга бўлган меҳрни уйғота оласиз.\nФарзандингиз 7-8 боринг-ки 12 ёшда, аммо бу ёшда ҳам китобга қизиқишини уйғотишингиз мумкин. Бир оз қийинроқ бўлади, аммо ҳаракатни сусайтирманг. Унинг қизиқишига қараб, китоблар танланг, биргаликда китоб ўқинг. Нимани тушунганларини сўранг. Китобни мажбурлаб ўқитманг, бу ёрдам бермайди. Турли йўллар билан уни қизиқтиришга ҳаракат қилинг. Болаларнинг компютер ўйнашига салбий муносабатда бўлманг. Агар компютер ўйнашга қизиқса, ўйнасин, фақат мияни ишлатадиган, унинг билимларини оширадиган ўйинларни танлаб олиб беринг. Ҳар қандай ўйинларни ўйнайвермасин. Вақт кетказганига яраша бирор нарсани ўрганиши керак. Энг муҳими компютер олдида 30 дақиқадан ортиқ ўтиришига рухсат берманг.\nБолангиз тарихий сана ва воқеаларни эслаб қолишини истасангиз, шу воқеаларга мос бўлган расмларни кўрсатиб тушунтирнг.\nГербарий ясаш боланинг умумий ривожланишига ёрдам беради. Болангизнинг ақлий қобилиятини чиниқтиради. Фарзандингизнинг дарс тайёрлайдиган столи тепасига математик формула ва қоидалардан иборат бўлган жадвални жойлаштирсангиз, уларни ёдлаб олиши осон бўлади.\nБолангизга бирор бир тилни ўргатмоқчи бўлсангиз, унга шу тилни ўрганишига ёрдам беринг. Қоғоздан баргча, юракча ва юлдузчалар ясаб, уларнинг бир томонига инглизча, иккинчи томонига таржимасини ёзиб, уй жиҳозларига ёпиштириб чиқинг. Бу тарзда ёдланган сўзлар хотирада яхши сақланади. Болалар ўрганганларини тезда унутиб қўядилар, шунинг учун ҳам ўрганганларини тез-тез такрорлаб туришларига ёрдам беринг.


Арсен Венгер трансферлар учун 200 млн фунт сарфламоқчи\n“Арсенал” клуби бош мураббийи Арсен Венгер ёзги трансферлар мавсумига жиддий ҳозирлик кўрмоқда. Mirror нашрининг ёзишича, Венгерга жамоа таркибини кучайтириш учун 200 миллион фунт (235 миллион евро) керак экан.\n“Арсенал” бу маблағни Месут Ўзил, Жек Уилшер, Алекс Окслейд-Чемберлен, Оливье Жиру, Давид Оспина ва Лукас Переснинг сотувидан тушган пуллар билан тўлдирмоқчи. Жамоага эса битта дарвозабон, икки нафар қанот ҳимоячиси, битта ярим ҳимоячи, иккита ҳужумкор ярим ҳимоячи ва ҳужумчи олиб келмоқчи.\nБу маблағга “Арсенал” Пикфорд ("Сандерленд"), Батлэнд ("Сток Сити"), Тирни ва Дембеле (иккаласи - "Селтик"), Заха ("Кристал Пэлас") ва Ляказеттни ("Лион") харид қилишга уриниб кўради.


«Galaxy S9+»нинг таннархи ҳисобланди: инсоф ҳам керак-да, «Samsung»!\n«Galaxy S9+»нинг таннархи ҳисобланди: инсоф ҳам...\n15.03.2018 23:29 1 5296\n«Samsung» компанияси яқинда ўзининг «Galaxy S9» ҳамда «S9+» флагманларини тақдим этди. Уларнинг функциялари, хусусиятлари билан бир қаторда, нархи ҳам юқори. Хўш, аслида, шу моделларга мансуб смартфонларнинг таннархи қанчага тушади? «Терабайт» нашри бу саволга жавоб қидириб кўрди.\n«TechInsights» компанияси мутахассислари бу масалага жиддий ёндашишди ва «Samsung Galaxy S9+» смартфонини қисмларга ажратиб, бутловчи қисмларининг нархларини ҳисоблашди.\nАниқланишича, 840 АҚШ доллари нархида савдога чиқарилган бу моделнинг таннархи аслида 379 АҚШ долларига тенг экан! Бу – жанубий кореялик техногигант мазкур смартфонига икки баравардан ошиқ нарх қўйиб сотяпти, деганидир.\nТехнология 26/02, 00:28\nТехнология 26/01, 23:43\n«Samsung Galaxy S9» ва «S9+» қанақа кўринишда бўлиши маълум бўлди (фото)\nТехнология 25/02, 19:35


Йўриқноманинг номидаги «кадрлар бўйича» сўзларини чиқариб ташлашни тавсия этамиз, сабаби унда нафақат кадрлар, балки корхонада иш юритишга доир умумий масалалар ҳам келтирилган. Бундай йўриқномада кадрлар фаолиятининг ўзига хос жиҳатлари алоҳида акс эттирилиши лозим.\nБуйруқ – корхонанинг асосий фармойиш тарзидаги ҳужжати. Қонун ҳужжатларида тижорат корхоналарида қандай буйруқ турлари ва қайси тоифалар бўйича қўлланилиши белгиланмаган. Бироқ буйруқларни 3 та асосий гуруҳга ажратиш мумкин:\nасосий фаолият тўғрисида;\nкадрлар масалалари тўғрисида;\nмаъмурий-хўжалик масалалари тўғрисида.\nҲужжатларни сақлаш муддатлари ва буйруқлар туси (мавзуси) каби мезонлар асос қилиб олинади. Шу билан бирга муайян корхонадаги ўзига хос жиҳатларни ҳисобга олган ҳолда буйруқларни гуруҳлаш тақиқланмаган. Масалан, корхонада асосий фаолият тури ва кадрлар масалалари бўйича ҳисоб юритилиши мумкин. Ўз навбатида, кадрларга оид ҳужжатлар бир неча кичик гуруҳларга ажратилиши мумкин. Асосийси, булар локал ҳужжатда қайд этилган бўлиши керак.\nАсосий фаолият тури бўйича буйруқлар – булар умуман корхонада ёки унинг таркибий бўлинмаларида ишни ташкил этиш бўйича раҳбар қарорлари расмийлаштириладиган ҳужжатлар. Асосий фаолият тури бўйича буйруқлар қуйидаги масалалар юзасидан чиқарилади:\nнизом, йўриқнома, қоидалар, тузилмани ва штат жадвалини тасдиқлаш;\nички норматив-ҳуқуқий ҳужжатларга ўзгартиришлар киритиш;\nходимлар билан ишлаш бўйича тадбирлар ўтказиш;\nмеҳнатни муҳофаза қилиш;\nреклама акцияларини ўтказиш;\nхаражатларни меъёрлаштириш ва ҳ.к..\nКадрлар масалалари бўйича буйруқлар – шахсий таркиб бўйича ҳужжатлар (ишга қабул қилиш, меҳнат шартномаси шартларининг ўзгартирилиши, таътиллар берилиши, рағбатлантириш ва жавобгарликка (интизомий) тортиш, меҳнат шартномасининг бекор қилиниши тўғрисидаги ҳужжатлар).\nМаъмурий-хўжалик масалалари бўйича буйруқлар – маъмурий-хўжалик масалаларини ташкиллаштириш – бинога хизмат кўрсатиш, қўриқлаш таъмирлаш ишлари бўйича қарорлар расмийлаштириладиган ҳужжатлар.\nКорхонада 2 турдаги буйруқлар юритилса, ҳар йили буйруқлар солинган 2 та йиғмажилд шакллантирилиши лозим, ҳужжат айланишида катта бўлганда эса – ҳар бир турдаги ҳар бир мавзу бўйича алоҳида йиғмажилд тутилади (масалан: асосий фаолият бўйича буйруқлар, 1-жилд; кадрлар масалалари бўйича буйруқлар, 3-жилд). Буйруқлар турлари (мавзуси) бўйича алоҳида шаклларда рўйхатдан ўтказилади.\nЖурналлар ички таснифлашга қараб алоҳида юритилади. Буйруқларни рўйхатдан ўтказиш журнали буйруқлар билан ишлашда уларни тезкор излаб топиш учун ахборот-маълумотнома дастаги ҳисобланади. Буйруқларни рўйхатдан ўтказиш ва рақамлаш 1 календарь йил давомида олиб борилади. Журнал электрон шаклда ҳам юритилиши мумкин.\nБуйруқларни рўйхатга олиш журналларининг намунавий шакллари мавжуд эмас. Корхона тугатилган тақдирда ҳужжатлар қайта экспертиза қилиниши лозим. Фуқаролар ҳуқуқларига дахлдор бўлган буйруқлар маҳаллий архив муассасаларига рўйхат бўйича сақлашга берилади.\nБуйруқларни расмийлаштириш, тасдиқлаш, бекор қилиш ва уларга ўзгартиришлар киритиш тартиби локал ҳужжатларда, масалан, иш юритиш бўйича йўриқномада баён этилиши лозим.\nБуйруқларни рўйхатдан ўтказишнинг алоҳида тизимида буйруқларни рақамлаш ва ҳисобга олишни алоҳида юритишни ҳамда буйруқларни рақамлардан ташқари ҳарфли ёки қўшимча индекслар билан белгилашни тавсия этамиз. Ушбу вариантда буйруқларни алоҳида йиғмажилдлар бўйича ажратишда чалкашлик бўлмайди ва битта ҳисоб даврида буйруқлар рақамлари такрорланишига йўл қўйилмайди.\nМасалан, асосий фаолият тури бўйича буйруқлар «аф» (N 1-аф, 2-аф) индекслари билан, кадрлар масалалари бўйича буйруқлар «кб» ёки «к» индекслари билан белгиланиши мумкин, улар рақамларга бириктирилади.


ЎЗБЕКИСТОНДА MOBIL-ID ТИЗИМИ ЖОРИЙ ЭТИЛАДИ — OLMALIQ HAYOTI\nЎЗБЕКИСТОНДА MOBIL-ID ТИЗИМИ ЖОРИЙ ЭТИЛАДИ\n«Давлат хизматлари кўрсатишни соддалаштириш, бюрократик тўсиқларни қисқартириш ҳамда давлат хизматлари кўрсатиш миллий тизимини ривожлантиришнинг қўшимча чора-тадбирлари тўғрисида»ги Президент фармони эълон қилинди. Бу ҳақда Ягона интерактив давлат хизматлари портали хабар қилди.\nУнга кўра, 2022 йил 1 августдан бошлаб давлат хизматларидан фойдаланиш учун шахсни идентификациялашнинг мавжуд тизим ва воситаларига қўшимча равишда жисмоний шахсни идентификациялашнинг Mobil-ID тизими жорий этилади. Тизим «Электрон ҳукумат» тизими фойдаланувчиларини идентификациялаш бўйича ягона ахборот тизимининг таркибий қисми ҳисобланади ва шахсни унинг мобил телефон рақами орқали идентификациялашни назарда тутади.\nШахсни Mobil-ID тизими ёрдамида идентификациялаш фуқаронинг хоҳишига кўра давлат хизматлари маркази ёки нотариал идора томонидан ёхуд Ягона интерактив давлат хизматлари порталининг (ЯИДХП) мобил иловаси орқали амалга оширилади. Mobil-ID тизими ёрдамида идентификациядан ўтиш учун фуқаро томонидан бевосита марказ ёки нотариал идорага мурожаат қилинганда шахсни тасдиқловчи ҳужжатнинг асли тақдим этилади. Марказ ёки нотариал идора ходими томонидан фуқаронинг юзи рақамли форматда расмга туширилади, электрон шаклда қўл бармоғи изи олинади ва мобил телефон рақами ЯИДХПдаги шахсий кабинетга боғланади.\nMobil-ID тизими ёрдамида идентификациядан ўтиш учун фуқаро томонидан ЯИДХПнинг мобил иловасидан фойдаланилганда масофадан биометрик идентификациялаш (Face-ID) усули ёки ID-картадаги электрон рақамли имзо қўлланилади ҳамда мобил телефон рақами ЯИДХПдаги шахсий кабинетга бепул боғланади.\nБевосита марказлар ёки нотариал идора орқали фуқароларни Mobil-ID тизимига идентификация қилиш 2022 йил 31 декабрга қадар тўлов ундирилмасдан, 2023 йил 1 январдан бошлаб базавий ҳисоблаш миқдорининг 2 фоизи миқдорида бир марталик тўлов ундирилган ҳолда амалга оширилади. Mobil-ID тизими фойдаланувчилари электрон рақамли имзони қўлламаган ҳолда барча давлат хизматларидан (бундан молиявий хизматлар мустасно) фойдаланиши мумкин бўлади.\nФуқаронинг ЯИДХПдаги шахсий кабинетига юбориладиган барча хабарномалар унинг хоҳишига кўра ва белгиланган тўловлар асосида Mobil-ID тизими орқали идентификацияланган мобил телефон рақамига SMS-хабар шаклида юборилади.\nШаҳар Адлия бўлими Давлат\nхизматлар маркази бўлими.\nФуқаролик судларига мурожаат қилиш шакллари\nБАРЧА САЪЙИ-ҲАРАКАТЛАР — ИНСОН ҚАДРИ УЧУН


Йўловчи ва ҳайдовчи маданияти\nС начала работы biznes-daily.uz 9 123 125\nГлавная "БИРЖА" Йўловчи ва ҳайдовчи маданияти\nикир-чикир иш эмас\n– Паспортний столга тушадиганлар борми?\n– Бор, бор. Орқа эшикни очворинг...\n– Ҳой, шофёр болам, нега электросетда тўхтатмадинг?\n– Аввалроқ айтиш керак эди-да, ота.\n– Нима, айтмаса, тўхтатмайсанми? Бекат бор-ку!\n– Бор бўлса, бордир. Тушадиган одам бўлмаса, тўхтаб нима қиламиз?\n– Ё тавба, шунақаси ҳам бўларканда-а!\n– Э-э-э, булар учун қоида ёзилмаган ҳали.\nСезиб турибман, азиз газетхон, юқоридаги мулоқотлар сизга эриш туюлди, ғашингизга ҳам тегди бироз. Лекин ишончим комилки, асабий айтишувлар баёнини ўқиб гап нимадалигини, мушоҳадага чорловчи луқмалар ҳукмингизга бежиз ҳавола этилмаётганлигини англагандай ҳам бўлдингиз. Аммо баъзиларингиз “автобус қаёқда-ю, маданият қаёқда”, деб ёқа ушлаганингизга ҳам иймоним комил. Топдимми? Отангизга раҳмат!\nЭнди, келинг, мавзу таҳлилига киришайлик. Бир қарашда қозонга солиб соатлаб қайнатса, бир-бирига қайишиб-қоришмайдиган, бири моддий, иккинчиси мавҳум бу атамалар моҳиятига синчков эътибор қаратиб, мушоҳада элагидан ўтказсангиз, улар орасидаги алоқа, муносабат ярқ этиб кўзга ташланади. Албатта, бу боғлиқликни теран англаб етмоқ, ҳис этмоқ учун, ҳурматли газетхон, сиз, аввало, автобусдан фойдаланувчи йўловчи бўлмоғингиз лозим. Жамоат транспорти воситалари орасидан автобусни ушбу мақола қаҳрамони қилиб олганимиз боиси эса бизда Тошкентдай шаҳри азимдан фарқли ўлароқ, “бус-бус”лардан фақат автобус тури мавжудлигидир. Хўш, даромад бас, буромадга ўтайлик энди, азизлар.\nЎзимизда ишлаб чиқарилган “ISUZI” русумли автобусга чиқиб, шаҳри Насафнинг Ерқўрғон бозори билан “Темирйўл шоҳбекати”ни бир-бирига улайдиган Ислом Каримов кўчаси бўйлаб сайр қилайлик. Йўловчи ташиш тизими фахрийси 90 ёшли Эшмурод бобо Болтаевнинг хотирлашича, Қашқадарё вилояти ташкил топган 1943 йилда воҳамизда бу йўналишдаги жамоат транспортининг индаллосини “голубка” дея эркалатиб номланган бир эшикли митти автобус қатнови бошлаб берган экан. Биз, урушдан сўнгги авлод вакиллари эса автобусга чиқиб-тушиш маданияти билан шаҳарнинг ғарбу шарқини боғлаган “ПАЗ” русумли автобусда танишган эдик. Бинобарин, 1955 йилда “голубка”ларни бу йўналишдан сиқиб чиқарган икки эшикли “ПАЗ” русумли автобуслар транспорт ва йўловчи маданияти, деган тушунчага асос солган эди. Зеро, орқа эшик ойнасига катта ҳарфлар билан “Вход”, яъни “Кириш”, олд эшикка эса “Выход”, яъни “Чиқиш” деган сўзлар автобусдан фойдаланишда ўзига хос қонун-қоида мавжудлигини йўловчиларга эслатиб турар эди.\nЭндиликда транспорт маданиятидаги бу сабоқ шу русумдаги автобуслар билан бирга тарихга айланганини ҳозирда оммабоп улов тури эшикларига кириш-чиқиш сўзлари ёзилмагани ҳам яққол исботлаб турибди. Эътиборли томони, ҳозир орқа эшиклар эркакларнинг, олд эшиклар эса аёлларнинг зинали йўлагига айланди. Автобусларнинг салони ҳам ички ва ташқи ҳовлига ўхшаб, бу икки жинс вакиллари хизматини айри-айри бажарадиган бўлмаларга ўхшаб қолди. Гарчи ёшлар ёши улуғларга жой бериши қоидаси амалда бўлса-да, автобуснинг ҳайдовчига яқин олд қисми ҳамда ўнг томондаги ўриндиқларнинг кўпи аёлларнинг “ижара мулки”га айланди. Балки бу бизда бошқа мамлакатлардагидан фарқли равишда аёлларга ҳурматимиз баландлигининг тимсолидир?..\nАслида жамоа транспортидан фойдаланиш муайян оралиқда махсус қурилган бекатлардан бошланади. Айни тиғиз пайтларда автобусга чиқиш навбати ана шу ерда шаклланади. Иккинчидан, бекатлар қуёш тиғидан сақланиш имконияти ҳамдир. Йўловчилар, шунингдек, ушбу йўналиш бўйича қатнайдиган автобусларнинг рақамлари, уловлар қатнови орасидаги вақт меъёри билан ҳам бекатда танишадилар. Ахир, бежизга инсон умри бекатларга қиёс қилинмайди-да! Учинчидан, автобуслар инсоний фазилатларни улуғловчи ҳикматлар, даъват ва шиорлар маскани ҳамдир. Шунингдек, автобус салонлари тарбия воситаларидан бири сифатида “Хавфсизлик ойлиги” деб аталмиш мавсумий тадбирлар даъватидан ташқари барчабоп эълон, кино ва театр афишалари билан “безатилса”, айни муддао-ку!\nЯна бир мулоҳаза. Автобусларнинг катта шаҳарлардаги каби салонни кузатиш, бекатларни эълон қилиш учун техник воситалар билан жиҳозланиши давр талабидир. Бу эса бекатлар номларини бундан анча олдинги атамалар билан “кондуктор” йигитларнинг рус-у ўзбекча сўзларни аралаштириб эълон қилишига ҳожат қолдирмаган бўлур эди. Ушбу мақола баҳонасида шаҳар раҳбарлари ва йўловчи транспорти мутасаддилари эътиборини йўл ҳақи тўловининг кенг тарқалган усули – абонементлар сотувини йўлга қўйишга қаратмоқчи эдик. Шунингдек, жамоат транспортидан фойдаланувчиларнинг қандай имтиёзлари борлиги ҳақида ҳам бекат ва салонларда эълонлар бўлиши шартлигини таъкидламоқчимиз.\nЭсимда бор, яқин ўтган замонларда жамоат транспортида энг ибратли ва хайрли имтиёз келажагимиз ворислари – болаларга берилган эди. 12 ёшгача бўлган болалар, айниқса, ўқувчилар барча турдаги “бус-бус”лардан бепул фойдаланиш ҳуқуқига эга эдилар. Куни кеча ишга кела туриб, жуда хунук воқеанинг устидан чиқдим. Дарсдан қайтаётган 9-10 ёшдаги ўқувчи бола автобусга чиқдию шу заҳоти кондуктор йигитнинг “ўлжа”сига айланди.\n– Ҳой, болакай, қани йўл пулини тўлаб қўй-чи, дарров, – дея ўдағайлашга тушди у. Ўқувчи боланинг кўзлари жавдираб, ранги оқарди.\n– Пулим йўқ эди, – деди у пиқиллаб. – Ҳалиги, ҳалиги... онам берган пулларига музқаймоқ олган эдим.\n– Ие, ҳали пулим йўқ дегин. Бунақаси кетмайди, болакай. Пулинг бўлмаса, қани, автобусдан туш-чи, – дея можарога қўшилди автобус ҳайдовчиси ҳам.\n– Ҳа, ҳа, туёғингни шиқиллат. Ота-онанг болаларини боқиш учун ишласа, биз ҳам бола-чақа боқамиз деб, рул айлантирамиз. Сенлар кўп бўлсаларинг, бунақада иккита нонга ҳам пул тополмайман-ку. Қани, тушириб юбор уни.\nЧидаб туролмадим. Тилимга келганини айтдим. Кондукторга шу бола учун 500 ўрнига 1000 сўм бердим. Кондуктор йигит лом-мим демай, ҳатто уятдан қизариб-нетмай пулни олди.\nАна шунақа гаплар. Аслида бу мақоланинг ёзилишига ҳам шу воқеа туртки бўлди.\nХуллас, мулоҳазалардан маълум бўлмоқдаки, жамоат транспорти ва йўловчи маданияти асло икир-чикир иш эмас, балки турмуш тарзи, муносабат маданияти, қолаверса, хорижлик меҳмонлар эътиборидаги нурли кўзгудир. Шаҳар раҳбарлари, мутасаддилар баъзи-баъзида хизмат машиналаридан воз кечиб, автобусга тушсалар, ушбу мақолада қайд этилган муаммо ва фикрларнинг тасдиғи билан амалда танишсалар, янада холис хулосага келардилар, назаримда.


Навоийда шифокор ҳақорат қилингани юзасидан текширув ҳаракатлари бошланди | BUXVSSB.UZ\n← Филиалга янги ускуна топширилди\nИНПС ва ИНН (СТИР) рақамларини интернетдан қандай билиш мумкин? →\nНавоийда шифокор ҳақорат қилингани юзасидан текширув ҳаракатлари бошланди\nНавоий вилоятининг Навбаҳор туманида шифокорга таҳдид қилингани юзасидан текширув ишлари бошланди. Бу ҳақда «Газета.uz» Бош прокуратура матбуот хизматига асосланиб хабар берди. 2019 йил январь ойларида Навбаҳор тумани Арабхона маҳалласида яшовчи И.Э. ўзининг вояга етмаган фарзандини соғлиги ёмонлашиб даволатиш мақсадида Навбаҳор тумани Тиббиёт бирлашмаси қабул бўлимига олиб келади.\nФарзандининг соғлиги яхши эмаслиги тўғрисида қабул бўлими навбатчи врачи А.Э.га мурожаат қилганида навбатчи врач А.Э. болалар шифокори эмаслигини, педиатр шифокори бошқа беморни кўраётгани, унга телефон қилиб дарҳол чақиргани ва педиатр шифокор келгандан сўнг у келиб уни фарзандини кўришини маълум қилган.\nШу пайт фуқаро И.Э. навбатчи шифокор А.Э.га таҳдид қилиб, «бу ер сенга тиббиёт институти эмас, жавобгарликни ҳис қиласанми, бор топиб кел, операция дейсан, текширяпти дейсан, сен ҳали ўйнашяпсанми, мол дўхтири» деган сўзлар билан шифокорга ҳақоратомуз сўзларни гапирган. Мазкур ҳолат тиббиёт бирлашмаси ходимлари томонидан видеотасвирга олинган.\nШифокор А.Э. ушбу ҳолат юзасидан аввал мурожаат этмагани сабабли унинг аризаси Навбаҳор тумани ИИБ НҚнинг Ш-1 китобидан 2019 йил 8 июнда 408-қайддан ўтказилиб, терговга қадар текширув ҳаракатлари олиб борилмоқда.


Адмирал Маллен: Афғон чегараси жаҳондаги энг хавфли жой - BBC News O'zbek\nАдмирал Маллен: Афғон чегараси жаҳондаги энг хавфли жой\nАмерика армияси штаблар бошлиқларининг Бирлашган қўмитаси раҳбари адмирал Майк Маллен, Покистонни минтақада зўравонликларни ўт олдиришда, унинг ўзи айтмоқчи, проксилардан фойдаланишни бас қилишга чақирган.\nБи-би-си билан суҳбатда адмирал Майк Маллен Покистондан Ҳаққоний тармоғи сингари "Ал-Қоида" иттифоқчиларига қарши кескин чоралар кўришга чақирган.\nАдмирал Маллен сўзларига кўра, Афғонистоннинг Покистон билан чегарадош ҳудудлари жаҳондаги энг хавфли ҳудуд бўлиб қолаятпи, у бу жойларни "терроризм эпицентри" деб атаган.\nАдмирал Майк Маллен Покистонга мурожаат қилиб, жангарилар учун бехавотир паноҳгоҳ бўлиб хизмат қилаётган жойларга чек қўйишни чақирган.\nОхирги кунларда Адмирал Маллен Афғонистоннинг жануби ва шарқий ҳудудларида жойлашган АҚШ ҳарбий базаларига ташриф буюрган.\nУшбу ташриф адмирал Малленнинг армия штаблар бошлиқларининг бирлашган қўмитаси раҳбари сифатидаги сўнгги ташрифи бўлади, у яқинда лавозимидан истеъфога чиқмоқда. Адмирал Малленнинг айтишича, унинг энг катта хавотири - Покистоннинг Афғон чегарасига туташ қавмлар ҳудуди ҳамон беқарорликка сабаб бўлиб қолаётганидир.\n"Усама бин Лодиннинг ўлдирилганига қарамасдан, бин Лодиннинг кўплаб сафдошлари ҳали ҳам бу ҳудудлардаги амалиётларни ташкиллаштираяптилар", деган Америка адмирали.\nЖаноб Малленнинг айтишича, Покистоннинг етакчи ҳарбий раҳбарлари билан учрашган пайтида у ўзининг хавотирларини билдирган.\n"Мен шуни ўргандимки, балки мен озгина сабрсиз бўлсам керак ва мен нарсалар тез юз беришини истайман. Уларнинг сабрлари бошқача ва биз баъзан қачон олдинга силжиш масаласида фикрларимиз ҳар жойдан чиқади. Аммо шуни айтиш керакки, бу уларнинг - Покистон ҳарбийларининг қарори бўлиши керак. Лекин бу дегани биз бу масалаларни кўтармаймиз, дегани эмас", деб айтган Америка адмирали.\n"Покистон турли гуруҳларга қарши амалиётларда ўзининг аскарларини йўқотди. Аммо улар Афғон Ҳаққоний тармоғига ўхшаган террорчиларга қарши боришмас экан, бу нарса Вашингтон билан Исломобод алоқаларига таъсир кўрсатади", деб айтган адмирал Маллен.\nЕтакчи ҳарбий мулозим Қўшма Штатлар кучларининг май ойида Усама бин Лодинни ўлдиргин ва Покистон ҳарбийларининг юзини ерга қаратган рейд туфайли икки мамлакат ўртасидаги муносабатлар таранглигича қолаётганини эътироф этган.\n"Лекин жавоб алоқаларни бузишда эмас", деб айтган адмирал.\nПокистон расмийлари айтишларича, қавмлар назоратидаги ҳудудларда ўзларининг стратегик манфаатлари ва стратегик ёндашувлари мавжуд.\nБуни яхши тушунишини айтган адмирал Майк Маллен, агар беқарорлик янада кучаядиган бўлса, бу атрофдаги ҳамма учун жиддий мушкуллик бўлади, деб айтган.


Бола неча маҳал овқатланиши керак? | Megadunyo.UZ\nАвтор: admin 0 Комментариев Бола организми, Кечки овқат, Нонушта, овкатланиш, Тушлик, Қандай таомлар\n— Иккинчи синфга борадиган болам бор, баъзан эрталаб нонушта қилмайди. Бола неча маҳал овқатланиши, нималарни истеъмол қилиши керак, тартиби қандай?\n— Мактаб даври 7-17 ёшни қамраб олади, — дейди Тошкент тиббиёт академияси Болалар ва ўсмирлар овқатланиш гигиенаси кафедраси мудири, тиббиёт фанлари доктори Низом ЭРМАТОВ. — Бу пайтда тезкор ўсиш, мушак ва суяклар катталашиши, моддалар алмашинувининг кучайиши кузатилиб, эндокрин, юрак қон-томир, бош мия фаолияти жадаллашади. Айнан шу даврда бола организми тўлиқ етилиб, шаклланади. Бу мураккаб жараёнларни таъминлаш учун мактаб ёшидаги бола таркибида етарли даражада оқсил, углевод, минерал моддалар ва дармондорилар бўлган биологик маҳсулотлар истеъмол қилиши керак. Айниқса, ўсаётган организмга оқсилнинг етарли даражада тушиб туриши жуда муҳим. Оқсил етишмовчилиги оқибатида болада бош мия фаолияти бузилиши кузатилади. Улар тез чарчайди, иш қобилияти пасайиб, дарсларни ўзлаштириши сусаяди. Умуман, мактаб ёшидаги болалар таомномасида оқсилга бой — тухум, гўшт, балиқ, ёнғоқлар, маржумак (гречиха), сут ва сут маҳсулотлари (творог, йогурт) бўлиши зарур.\nПала-партиш овқатланиш зарари\nНотўғри, пала-партиш овқатланиш йўғон ичак фаолиятини бузади.\nЙўғон ичакнинг ҳар бир нуқтаси организмдаги у ёки бу аъзо билан боғлиқлиги сабабли танада турли хасталиклар пайдо қилади. Жаҳон соғлиқни сақлаш ташкилоти маълумотига кўра, 10 хил касаллик (семириш, камқонлик, юрак қон-томир касалликлари, жигар ва буйрак касалликлари, қандли диабет каби) ва ўлимга олиб келадиган 6 сабаб бевосита нотўғри овқатланиш билан боғлиқ экан. Гигиена қоидаларига риоя қилмаслик, меъёрдан ортиқ истеъмол, вақтида овқатланмаслик, офтоб урган мева ва сабзавотларни ейиш, тамадди маҳали телевизор кўриш ва ҳоказоларнинг барчаси овқатланиш тартибининг бузилишига киради.\nМактабда 1 ва 2-сменада\nТўғри тузилган кун тартиби бир маромдаги кўтаринки кайфиятни, ўқишга, ижодий фаолиятга ҳамда боланинг нормал ривожланишига ёрдам беради. Бунда овқатланишни бир меъёрга қўйиш муҳим аҳамиятга эга. Мактабга чиққан фарзандларимизда, албатта, кун тартибида ва овқатланишида ўзгаришлар бўлади. Масалан, мактабгача таълим муассасаларида соат 8:00 дан 9:00 гача нонушта қилса, мактаб даврида бошланғич синф ўқувчилари эрталаб соат 7:00 дан 7:30 гача овқатланиб бўлиши керак. Бу вақтдан кейин овқатланса, ўқувчининг кун тартиби издан чиқади, яъни овқатланиш тартиби бузилади.\nИкки сменали ўқитиш тизимини ҳисобга оладиган бўлсак, тушгача бошланғич синф ўқувчилари учун 1-2 соат оралиғида иккинчи нонуштани ташкил этиш лозим. Бунда улар асосан гўштли сомсалар, мева ва сабзавот шарбатлари, ширинкулчалар истеъмол қилиши мумкин. Иккинчи сменада ўқийдиган ўқувчилар учун эса иккинчи тушлик тавсия этилади. Умуман, болаларнинг кунига 4 маҳал (нонушта, тушлик, иккинчи тушлик, кечки овқат) овқатланиши мақсадга мувофиқ.\nБола организми одатда эрталаб кўп энергия сарфлагани боис нонуштага қувватга бой таомлар истеъмол қилгани яхши.\nНонушта — бир кунлик энергия қийматининг 25 фоизини ташкил этиши керак. Нонуштада иссиқ овқат, сут ва сут маҳсулотлари, творогли, тухумли, гўштли, дуккакли таомлар бўлиши лозим.\nТушлик — ҳажми жиҳатдан кўпроқ ва қувват қиймати ҳам ошиқроқ бўлиши ва бир кунлик энергиянинг 30-35 фоизини ташкил этиши керак. У камида уч хил таомдан иборат бўлиши мақсадга мувофиқ: биринчиси — шўрва, иккинчиси — гарнири билан гўштли ёки балиқли овқат ва учинчиси — ширинлик. Шунингдек, дармондорига бой мева шарбатлари, компот ва кисель тавсия этилади.\nИккинчи тушлик (толма чой ҳам дейилади) — бир кунлик энергетик қийматнинг 15-20 фоизига тўғри келади. У суюқликлар, гўштли сомсалар, мевалар, ширинликлар, пишириқлар, ширинкулчалардан иборат. Иккинчи тушлик боланинг суюқликка бўлган эҳтиёжини қондириши керак, чунки тушликдан кейин болалар албатта чанқайди.\nКечки овқат — бир кунлик энергия қийматининг 20 фоизини ташкил этади ва камида икки хил таомдан иборат бўлса яхши: биринчи — творогли, сабзавотли, ёрмали ва бошқа кўринишдаги иссиқ овқат. Иккинчига — сут, кисель, қатиқ берилади. Кечқурунги овқатланиш иложи борича 18:00 дан кечга қолмаслиги керак.


УЙИМИЗДАГИ “ДУШМАН”ЛАР - 2 Февраля 2012 - Www.Samimiyat.com | Best online original wap sayt\nPayshanba, 01.10.2020, 18:09\nBosh sahifa » 2012 » Fevral » 2 » УЙИМИЗДАГИ “ДУШМАН”ЛАР\nТурмушда ишлатиладиган кимёвий воситалар уй бекаси меҳнатини енгиллаштиради. Бироқ биласизми, кундалик ҳаётимизда учувчан газлар ва ҳашаротларга қарши қўлланиладиган турли дори воситалари организмимизга акс таъсир қилмай қўймас экан. Маълумотларга кўра, канцероген (саратон келтириб чиқарувчи) модда бўлган бензапиреннинг 45 фоизи сигарета орқали, 36 фоизи автомобиллардан чиқадиган газлардан, 16 фоизи парфюмерия, косметика ва бошқа тозаловчи маиший воситалар, ксерокопия ёки принтер кукуни ҳамда ҳашаротларга қарши моддалар орқали, 3 фоизи саноатнинг ишлаб чиқариш тармоқлари орқали танамизга кириб олиб, соғлиғимизга жиддий хавф туғдиради.\nЧанг – ўсма касалининг сабабчиси\nШунингдек, гиламлар орасида яшайдиган майда ҳашарот ва чанглар ҳам зарарли ҳисобланади. Айниқса, пойабзал билан юриладиган гиламлар ўзига жуда кўп миқдорда зарарли чангларни тўплайди. Гиламдаги чанглар ўзида кадмий, қўрғошин каби оғир металл чанглари, полихлоринат биофениллар каби заҳарли моддаларни сақлаши мумкин. Гиламлар астма ва аллергияни қўзғайдиган бактериялар учун севимли макон ҳисобланади. Ёш болалар гилам устида ўйнаётганида ёки эмаклаганида ана шундай майда ҳашарот ва чангларни ютиши эҳтимолдан холи эмас. Шу сабабли оналар ёш болали уйда гиламнинг тозалиги эътибор бериш керак.\nХлор, оҳак – соғлиққа зарар\nШу билан бирга, тозалаш учун ишлатиладиган хлор ҳам саломатлигимиз учун хавфли. Уни ишлатаётганда иложи борича махсус ниқоблардан фойдаланиш керак. Хусусан, ҳомиладор аёллар бундай моддаларни ишлатишда эҳтиёт чораларини кўришлари талаб этилади.\nСувни тозалашда фойдаланиладиган аччиқтош, оҳак каби моддаларнинг ҳам соғлиққа зарари бор. Агар сув оҳакли ёки хлорли бўлса, истеъмол қилмаган маъқул. Маиший қувур сувларидан эса қайнатиб фойдаланиш керак. Шунингдек, кўп миқдордаги хлорли сувда душ олиш тавсия этилмайди.\nҲаётимизнинг ҳар бир жабҳасига кириб борган, кўплаб зарарли кимёвий моддалардан ваҳимага тушмаслик мумкин эмас, албатта. Ҳозирда бу моддаларнинг белгиланган меъёрларини аниқлаш ва соғлиққа зарарли деб топилган миқдордан ошмаслиги учун профилактик чораларни ишлаб чиқиш борасида изланишлар олиб борилмоқда.\nКимёвий моддаларнинг зарарли меъёрини аниқ билмаганимиз ҳолда уларнинг салбий таъсиридан сақланиш учун нималар қилиш лозим?\n- Газ плита ва ўчоқлардан билинар-билинмас чиқадиган газлар зараридан сақланиш учун ошхонани тез-тез шамоллатиб туриш керак.\n- Таркибида зарарли моддалар бўлган маҳсулотларни имкон қадар ишлатмаган маъқул. Эҳтиёж туғилган ҳолатларда, маҳсулот этикеткаси ёки қўлланмасига қараб, керакли эҳтиёт чораларни қўллаш лозим.\n- Сунъий парфюмерия ўрнига табиий парфюмериялардан фойдаланиш мақсадга мувофиқ.\n- Уй тозалиги, айниқса, гилам, жавон каби чанг йиғиладиган жойларга алоҳида эътибор беришимиз шарт.\n- Бундан ташқари, маиший кимё воситаларини кўп сотиб олиб, ғамлаб қўйиш ярамайди. Чунки идишнинг оғзи маҳкам эканлигига тўла ишонч ҳосил қилиб бўлмайди. Айниқса, бу гап фосфорорганик бирикмалар ва учувчан моддалари бўладиган препаратларга тегишли.\n- Ҳашаротларга қарши ишлатиладиган, таркибида хлорланган углеводороди бор патентланмаган турли восита ва эритмаларни ўзбилармонлик билан ишлатадиган одамлар катта хато қиладилар. Чунки бу дориларнинг ҳиди ҳам оғир оқибатларга олиб келиши мумкин.\n- Ошхона ва уйларга зарарли ҳашоротларга қарши дори (инсектицид)ларни сепиш олдидан барча идиш-товоқлар ҳамда озиқ-овқат маҳсулотларининг устини яхшилаб ёпиб қуйиш, болалар ва кексалар хонадан чиқиб туришлари лозим.\nРивожланган мамлакатларда фойдаланишга яроқсиз деб топилган ёки тақиқланган кўпгина кимёвий моддалар ривожланаётган мамлакатларда ҳали ҳам кенг кўламда ишлатиб келинмоқда. Шу боис таркибида кимёвий модда бўлган маҳсулотларни харид қилишда эътибор билан ёндошиш фойдадан холи эмас.\n1. Ацетон бўёқ, кир ювиш кукуни, идиш ювиш гели ва дезодорантларда учрайди. Оғиз қуриши, кўнгил айниши, қайт қилишни келтириб чиқаради. Асаб тизимига таъсир этади.\n2. Бензалдегид соч спрейи, оқартирувчилар, соч креми ва шампунларда учрайди. Кўз, тери, ўпка учун зарарли наркотик ҳисобланади.\n3. Бензил ацетат парфюмерия, юмшатувчилар, совун спрейи, оқартирувчилар таркибида мавжуд бўлиб, канцероген модда ҳисобланади.\n4. Камфора парфюмерия, крем, косметика воситаларида учрайди. Нафас йўлларига кириши инсон саломатлиги учун хавфли.\n5. Этанол аксар косметика ва тозалик воситаларида учрайди. Ҳолсизлик ва асаб тизими касалликларини келтириб чиқаради.\n6. Лимонен косметикада ишлатилади. Кўз ва тери учун зарарли. Ҳидлаш мумкин эмас.\nКатегория: Salomatlik sirlari | Ko'rildi: 860 | Qo'shdi: Master | Reyting: 0.0/0


Ўзбекистон регби федерацияси «Ўзбекистон республика товар-хом ашё биржаси» АЖ ҳамкорлигида 2021 йил 6-7 март кунлари Халқаро хотин-қизлар куни байрамига бағишланган U-18 регби мусобақаси ташкил этилди.\nТурнир Осиёда регби бўйича ўтказиладиган чемпионат ва олимпия ўйинлари каби нуфузли халқаро мусобақаларга тайёргарлик кўриш доирасида ташкиллаштирилди.\nУшбу мусобақада Ўзбекистоннинг барча вилоятларидан 18 ёшгача бўлган қизлардан ташкил топган жамоалар иштирок этишди. Бу эса ўз навбатида регби мамлакатимизда қайтмас суръатлар билан ривожланаётганлиги ва унга бўлган қизиқиш тобора ортиб бораётганининг яна бир исботидир.\nБайрам мусобақаси кўтаринки руҳда ва дўстона рақобатда ўтказилди. Мамлакатимизнинг турли вилоятларидан ташриф буюрган кўплаб ишқибоз ва мухлислар ўзларининг севимли жамоасини қўллаб-қувватлаш учун меҳмон сифатида қатнашдилар.\nҚизғин баҳсларга бой бўлган беллашувларда ҳар бир жамоа вакиллари ўзаро куч синашда кучли жисмоний, ақлий қобилиятлари ва иродавий хислатларини намойиш этишга муваффақ бўлдилар.\nЎтказилган мусобақа якунларига кўра биринчи ўринни Хоразм вилояти, иккинчи ўринни – Наманган вилояти ва учинчи ўринни – Тошкент жамоаси эгаллашди.\nҒолиб ва совриндорлар тадбир ташкилотчилари томонидан тегишли тарзда диплом, кубок ҳамда қимматбаҳо совғалар билан тақдирландилар.


Қора денгизга қулаган Ту-154 йўловчилари хотирасига куйланган қўшиқ\n00:53 16 Январ 2021\nСевара Назархон Ту-154 йўловчилари хотираси учун қўшиқ куйлади\n14:18 10.01.2017 (Янгиланган 15:10 10.01.2017) Ҳавола олиш\nСевара Назархон "Там нет меня" қўшиғини Александров номидаги ашула ва рақс ансамблининг мактаб-студиясига қатновчи болалар билан бирга куйлади\nТОШКЕНТ, 10 янв — Sputnik. Севара Назархон Қора денгизга қулаган Ту-154 йўловчилари хотираси учун қўшиқ куйлади, деб хабар қилган Новости Узбекистана нашри.\nТУ-154 ҳалокати: "Командир, қулаяпмиз!"\nХабарда таъкидланишича, Севара Назархон Россиянинг "НТВ" телеканалидаги "Центральное телевидение" ("Марказий телевидение") кўрсатувида чиқиш қилиб, декабрь ойи охирида Қора денгизга қулаган Россиянинг Ту-154 самолёти йўловчилари хотираси учун қўшиқ куйлаган.\nСевара Назархон "Там нет меня" қўшиғини Александров номидаги ашула ва рақс ансамблининг мактаб-студиясига қатновчи болалар билан бирга куйлади.\nҚўшиқ видеоси "НТВ"нинг Facebookдаги саҳифасида эълон қилинган: видеога 10 минг мартадан кўпроқ лайк қўйилган ва муносабат билдирилган, 7 минг мартадан ортиқ улашилган, 500 га яқин комментарийлар қолдирилган. Аксарият фойдаланувчилар қўшиқ учун Севара Назархонга миннатдорчилик билдирган.\nЭслатиб ўтамиз, 2016 йил 25 декабрь куни Сочи шаҳридан кўтарилган Ту-154 самолёти ҳавога кўтарилганидан 70 сония ўтиб Қора денгизга қулаган эди. Авиаҳалокат оқибатида самолёт бортида бўлган 92 кишининг барчаси ҳалок бўлган.\nЙўловчиларнинг аксарияти Россия армиясининг Александров номидаги ашула ва рақс ансамбли аъзолари эди. Улар россиялик ҳарбийларга Янги йил концерти тақдим этиш учун Сурияга учиб кетаётган эди.\nҚора денгиз, Ту-154\n“Буюк Пётр” кемаси ўрнига "1144" лойиҳаси "Орлан Адмирал Нахимов" оғир ядровий ракета крейсери Россия денгиз флотида энг катта - флагмани сифатида эгаллайди.\n20:46 Ўзбекистон дунёдаги энг қудратли армиялар рўйхатида юқорилади\n18:29 Пандемия йилида Россияда автомобил савдоси қандай бўлди?\n17:56 Коронавирус "британча" штамми билан касалланган болаларда кузатилаётган 5 та аломат\n17:39 "Ғарб уни асосий таҳдид деб билади". Россия энг катта атом кемасини янгиламоқда\n17:14 АвтоВАЗ яна нархларни оширди\nАҚШда илк бор аёл қатл этилди: "Қўрқинчли Лиза" қандай жиноят содир этган эди?\nЎзавтосаноат трансформация қилинади - президент


ПОЙТАХТДА ИЛК БОР ҚУРЪОН ҚЎЛЁЗМАЛАРИ НАМОЙИШИ — Ishonch Gazetasi\n«Ўзбекистон – буюк йўллар ва тамаддунлар чорраҳаси: империялар, динлар, маданиятлар» маданий мерос ҳафталиги қатнашчилари Ислом цвилизацияси марказига ташриф буюрадилар. Шу жумладан, Ўзбекистон Мусулмонлари идорасига ташриф давомида дунёдаги илк Қуръон қўлёзмалари – Усмон Қуръони, Катта Лангар Қуръони нусхаларини кўришга муваффақ бўладилар…\nУсмон Қуръони бузоқ терисига битилган бўлиб, муқаддас китобнинг илк қўлёзмаси саналади. Барча мусулмон олами вакиллари учун табаррук бўлган мазкур муқаддас китобни кўриш учун ҳар йили Тошкентга дунёнинг турли мамлакатларидан минглаб тақводорлар ҳамда сайёҳлар ташриф буюрмоқда.\nМашҳур Катта Лангар Қуръони ҳам ислом дини ва барча мусулмонлар учун катта оламшумул аҳамият касб этади. Бу қадимий китоб бутун инсониятнинг мероси ҳисобланувчи маданий ва тарихий бойликлар қаторига киритилган.\nЭкспертларнинг фикрича, Катта Лангар Қуръони қўлёзмасининг умумий ҳажми 206 саҳифа бўлиб, бугунги кунгача ундан деярли ярми – 97 та саҳифаси сақланиб қолган. Қуръон саҳифаларининг 81 варағи Россияга бориб қолган ва Қўлёзмалар институтида (РАН) сақланади. Сўнгги тадқиқотлар шуни кўрсатдики, қўлёзманинг 16 варағи Ўзбекистонда сақланмоқда. Айни вақтда бу нодир қўлёзманинг деярли ярмининг тақдири номаълумлигича қолмоқда.\nШу муносабат билан ЎзЭОАВМА «Sevimli TV» телеканали ҳамда ВВС ўзбек хизмати билан ҳамкорликда афсонавий Қуръоннинг йўқолган саҳифаларини излаб топишга қаратилган лойиҳани амалга оширмоқда. Бу борада “Катта Лангар Қуръони: афсона ва ҳақиқатлар” мавзусида давомли ҳужжатли фильмлар сериали ҳам тасвирга олинди. Унинг тасвирга олиш ишлари Тошкент, Бухоро, Самарқанд, Қашқадарё вилоятининг Қамаши туманидаги Катта Лангар қишлоғида ҳамда Россиянинг Санкт-Петербург шаҳрида олиб борилди. Фильм лавҳалари Қуръон саҳифаларининг асосий қисми қандай қилиб Санкт-Петербургга бориб қолганини аниқлаштирувчи тарихий лаҳзаларни очиб беради. Шу жумладан, бу ҳужжатли фильмда Араблар қишлоғида яшовчи оқсоқоллар ва маҳаллий аҳоли хотиралари, Катта Лангар Қуръони билан боғлиқ афсона ва ҳақиқатлар ҳикоя қилинади.\nЛойиҳа доирасида 30 та 15 дақиқалик фильм тасвирга олинган. Жорий йил Рамазон ойида «Sevimli TV» телеканалида ва “Би-Би-Си” ўзбек хизмати веб-сайтларида томошабинлар эътиборига ҳавола қилинди. Айни шу фильмнинг умумлаштирилган талқини ҳам маданий мерос ҳафталиги иштирокчиларга намойиш этилади.\nСамарқанд шаҳрида ЮНЕСКО шафелигида “Моддий ва номоддий маданий меросни асраш: долзарб муаммолар ва уларни ҳал этиш стратегияси” деб номланган xалқаро конференция арафасида бўлиб ўтадиган “Ўзбекистон – буюк йўллар ва цивилизациялар чорраҳасида: империя, дин, маданият” деб номланган маданий мерос ҳафталигининг аҳамиятли ва ёрқин тадбирларидан бири – бу иштирокчиларнинг Тошкентда барпо этилаётган Ислом цивилизацияси марказига ташрифи бўлади, деб бемалол айта оламиз.\n40 дан зиёд давлатдан ташриф буюрган маданий мерос ҳафталиги иштирокчилари ва улар қаторида дунёга машҳур олимлар томонидан томоша қилиш мақсадида ҳали қурилиши битмаган объектнинг танланиши бежиз эмас.\nПрезидентимизнинг 2017 йил 23 июндаги “Ўзбекистон Республикаси Вазирлар Маҳкамаси ҳузурида Ўзбекистондаги ислом цивилизацияси марказини ташкил этиш чора-тадбирлари тўғрисида” қарори талабидан келиб чиқиб пойтахтимизда қурилаётган мазкур марказ улуғ аждодларимиз томонидан яратилган ва бугунги кунда бутун маърифатли дунёни ҳайратга солиб келаётган илмий мерос фақат бир миллат ёки халқнинг эмас, балки бутун инсониятнинг маънавий мулки бўлиб, бу бебаҳо бойлик янги ва янги авлодлар учун донишмандлик ва билим манбаи, энг муҳими, янги кашфиётлар учун мустаҳкам замин бўлиб хизмат қилиши шубҳасиздир.\nАжойиб марказ Ўзбекистоннинг юзи ҳисобланади. Шу сабабли уни қуриш жараёнида фойдаланиладиган материалларга алоҳида эътибор қаратилмоқда. Қурилиш одатий андаза ва лойиҳалардан воз кечган ҳолда, янги шакллар ва янги дизайн асосида олиб борилаётгани билан ажралиб туради.\nИслом цивилизацияси маркази ўз моҳиятига кўра Марказий Осиёда ягона ҳисобланади. Марказнинг янги биноси ва илмий мажмуанинг қурилиши Президентимиз Шавкат Мирзиёевнинг топшириғига биноан 2017 йил декабрь ойида бошланди.


Ўзбекистонда коронавирус. Сўнгги янгиликлар - Anhor\nAnhor Все посты Ўзбекистонда коронавирус. Сўнгги янгиликлар\nКоронавирусга чалиниш ҳолатлари сони 1955 тага, соғайганлар сони 992 тага етди. Коронавирус бўйича шу соатнинг охирги янгиликларини тўпладик, мавзу бўйича расмий ахборотни бу ерда кузатиб бориш мумкин\nТошкент шаҳри ва вилояти дорихоналарида зўравонлик қурбонларини қўллаб-қувватлаш учун постерлар ва брошюралар пайдо бўлди\nМатериалларда уй зўравонлигига учраган киши ёрдам сўраб мурожаат қилиши мумкин бўлган телефон рақамлари кўрсатилган. Бундан олдин биз карантин даврида уй зўравонлиги ҳолатлари ошгани ҳақида ёзгандик.\nЎзбекистонда коронавирусга чалинган беморларнинг контактларини кузатиш учун илова тайёрланди\nИнновациялар вазирлигининг маълумотларига кўра, Project Managers компаниясининг дастурчилари беморлар билан алоқада бўлган шахсларни аниқлаш жараёнини автоматлаштириш мақсадида Birga Yengamiz мобил иловасини яратди. Ҳозирча иловадан Android ва iOS платформаларида фойдаланиш имкони йўқ.\n«Илова бемор билан охирги 14 кун ичида яқин масофада алоқада бўлган шахсларни аниқлаши мумкин», – дейилади хабарда.\nХитой ҳукумати томонидан юборилган инсонпарварлик ёрдами иккинчи партиясининг бир қисми Ўзбкистонга етказилди\nУшбу юк 100 минг дона тест-тизимдан ташкил топган. Юкнинг қолган қисми, аниқроғи 50 мингта тиббий комбинезон, 150 мингта КН95 тиббий ниқоби, 1 млн дона тиббий жарроҳлик ниқоби, 70 мингта ҳимоя кўзойнаги, 150 мингта тиббий қўлқоп ва мингта контактсиз электрон термометр кейинроқ етказиб берилади.\nЎзбекистон Россияга ёрдамнинг тўртинчи партиясини юборди\nМосквага беш миллион дона тиббий ниқоб ва дока етказилди.\nЎзбекистон “диний эркинлик соҳасида алоҳида хавотир туғдирувчи” мамлакатлар рўйхатидан чиқарилиши мумкин


Туркий Кенгаш: ёшлар тадбиркорлигига эътибор - келажакка сармоя деганидир | O'zLiDeP\nТуркий Кенгаш: ёшлар тадбиркорлигига эътибор - келажакка сармоя деганидир\nАввал хабар берганимиздек, Озарбайжон пойтахти Боку шаҳрида 15 октябрь куни Туркий тилли давлатлар ҳамкорлик кенгашининг еттинчи саммити бўлиб ўтди. Унда Президентимиз Шавкат Мирзиёев иштирок этди ва муҳим таклифларни ўртага ташлади.\nЎзбекистоннинг ташкилотга аъзо бўлиши, ҳеч шубҳасиз, табиий ва тарихий жараён бўлса, бошқа томондан унда мамлакатимиз раҳбари томонидан тадбиркорлик соҳасига доир муҳим ташаббусларни илгари сурдилар. Хусусан, тадбиркорлик соҳасида тўғридан-тўғри ва ишончли алоқаларни ўрнатиш учун энг қулай шароитларни яратиш, бунда қўшма технопарклар, стартап инновация компаниялари ва венчур жамғармалари ташкил этиш, қўшма инвестиция фонди ва туркий давлатлар савдо уйларини биргаликда барпо этиш ҳамда Кенгашга аъзо мамлакатлар аҳолисининг 40 фоиздан ортиғи ёшлар эканидан келиб чиқиб, уларни тадбиркорликка кенг жалб қилиш мақсадида Туркий Кенгаш доирасида Ёш тадбиркорлар форумини таъсис этиш ва уни биринчи йиғилишини келгуси йил Ўзбекистонда ўтказиш таклиф қилинди.\nҲам халқнинг кичик вакили, ҳам ёш тадбиркор сифатида ушбу ташаббусни тўла қўллаб-қувватлайман. Чунки, ёшлар ўртасида тадбиркорликни ривожлантириш бу - келажакка киритилган энг муҳим сармоядир. Негаки, айни пайтда мамлакатимизни инновацион асосда ривожлантириш кун тартибида турган асосий масалалардан биридир. Бу вазифларни амалга ошириш эса кўп жиҳатдан замонавий ва креатив фикрлайдиган, ҳар қандай вазиятда ҳам масъулиятни ўз зиммасига олишга қодир бўлган, ғайрат-шижоатли, интеллектуал салоҳиятли ёшларга боғлиқ. Бугун хоҳлаймизми йўқми замонавий ахборот коммуникация технологиялари, инновацион ишланмалар ҳар бир соҳани ўраб олмоқда. Ундан самарали фойдаланишни эса интеллектуал ёшларсиз тасаввур этиб бўлмайди. Бу ортга қайтмайдиган табиий жараён. Бизнесни ривожланиши ҳам бугун АКТ билан узвий боғлиқ.\nЁшлар кашфиётларга ўч бўлишади. Исроил, Япония каби мамлакатлар ана шундай ихтироларни сотиш орқали миллардлаб даромад олаётгани ҳам сир эмас. Мамлакатимизда ҳам бундай иқтидорлар кўплаб топилади. Мисол учун юртимиздаги энг нуфузли билим юртларидан бири Турин политехника университетини олайлик. Мен доим уларни ихтироларини, ишланмаларини кузатиб бораман. Масалан, мамлакатимизда етиштирилган қишлоқ хўжалиги маҳсулотларига хорижда талаб жуда катта. Университет талабалари томонидан соҳада иш самарадорлигини янада ошириш мақсадида хўжалик роботи яратилди. Унинг вазифаси инсон учун зарарли бўлган кимёвий дори воситалари ва ўғитларни экин майдонларига сепишдан иборат. Бундан ташқари робот уруғ экишга ҳам мослаштирилган. Лойиҳа мобил телефонлар орқали WI-FI модулида бошқарилади. Бу ихтиро аллақачон кўплаб иссихоналарда қўлланилаяпти ва у ўзини оқлади.\nПрезидентимиз томонидан Туркий Кенгаш доирасида Ёш тадбиркорлар форумини ўтказиш ташаббуси биринчи галда ана шундай ёш иқтидорларни бир жойга жамлайди. Мамлакатимизда илк бор ўтказилидагина бўлажака Форум эса ёш иқтидор эгалари ўз ишланмаларини халқаро миқёсда намойиш этишлари учун муносиб минбар вазифасини ўтайди.\nO‘zLiDeP Яшнобод туман\nХатолардан тўғри хулоса чиқариб, қурилиш соҳасида сифат ва хавфсизликни таъминлаш лозим


Бруну Фернандеш: «Энди пенальтини тепа олмаслигим ҳақида гапиришади»\n«Манчестер Юнайтед» яримҳимоячиси Бруну Фернандеш АПЛ 5-тури доирасидаги «Ньюкасл» устидан эришилган ғалаба (4:1) ҳақида фикр билдирди.\n«Пенальти тепиш борасида одатий техникамни ўзгартиришга қарор қилгандим. Аммо бу «Ньюкасл» билан ўйинда натижасини бермади. Тўпни дарвоза бурчагига йўналтирмоқчи бўлдим, аммо зарбам етарли кучга эга бўлмади. «Ньюкасл» дарвозабонини табриклайман, у Англияда 11 метрлик жарима тўпимни қайтарган илк дарвозабон бўлди. Энди мени пенальтини тепа олмаслигим ҳақида гапиришади. Ҳа, хатога йўл қўйдим, аммо кейинги ўйинларда бундан хулоса қиламан», - дейди португалиялик форвард BBC билан суҳбатда.\nМаълумот учун, Фернандеш бунгача АПЛда 10 маротаба пенальти тепган ва барчасидан аниқ фойдаланганди.


Ногиронлик аравачасидан фойдаланишини ҳисобга олинадими? – MEHRTILSIMI.uz\nНогиронлик аравачасидан фойдаланишини ҳисобга олинадими?\nСаламат Авезов 01.08.2020\tFikr bildirganlar yo’q 1,932 кўрилди\nМенинг қизим уйдан анча узоқ жойда ишлайди ва кеч қайтади. У мустақил ҳаракатлана олмаслиги, ногиронлик аравачасидан фойдаланишини ҳисобга олиб қизим раҳбариятидан уни ишдан эртароқ қўйиб юборишини сўраши мумкинми?\nҲа, мумкин. Меҳнат кодексининг 220-моддасига кўра, тиббий меҳнат эксперт комиссияси (ТМЭК)нинг ногиронларга тўлиқсиз иш вақти режими ўрнатиш, уларнинг вазифасини камайтириш ва меҳнатнинг бошқа шартлари ҳақидаги тавсияларини бажариш иш берувчи учун мажбурийдир. Меҳнат кодексининг 116, 220-моддаларига кўра, I ва II гуруҳ ногиронларига меҳнатга ҳақ тўлаш камайтирилмаган ҳолда иш вақтининг ҳафтасига ўттиз олти соатдан ошмайдиган қисқартирилган муддати белгиланади.\nИш берувчи ТМЭКнинг тавсиясини рад қилиши мумкин эмас, акс ҳолда сизнинг қизингиз судга мурожаат қилиши мумкин.\nОтам II гуруҳ ногирони. У олти ойдан буён ҳафтасига 40 соатдан ишлайди. Отам иш соатини қисқартиришни сўраб иш берувчига мурожаат қилди. Лекин, иш берувчи унинг мурожаатини рад қилди. Ушбу ҳолатда отам судга мурожаат қилиши мумкинми?\nҲа, мумкин. Суд отангизни иш соатини қисқартириб бериш билан бирга, иш берувчидан отангизни 36 соатдан кўпроқ ишлагани учун икки ҳисса миқдорида ҳақ тўлаттиради.\nМеҳнат кодексининг 116, 220-моддаларига кўра, I ва II гуруҳ ногиронларига меҳнатга ҳақ тўлаш камайтирилмаган ҳолда иш вақтининг ҳафтасига ўттиз олти соатдан ошмайдиган қисқартирилган муддати белгиланади. Шунингдек, I ва II гуруҳ ногирони ҳафтасига 36 соатдан ортиқ ишлаган тақдирда унинг иш вақти иш вақтидан ташқари вақт деб ҳисобланади ва унга икки ҳиссадан кам бўлмаган миқдорида ҳақ тўланади.\nМанба: МЕҲНАТ ҲУҚУҚЛАРИ: САВОЛЛАР ВА ЖАВОБЛАР\n«Baktria press» Тошкент – 2013\nAvvalgi Avvalgi sahifa: II гуруҳ ногиронлиги бўлган ишловчи шахслар яна такрор тиббий кўрикдан ўтишлари шартми?\nKeyingi Keyingi sahifa: II гуруҳ ногирони эканлигимни инобатга олсак менга таътил муддати бўйича қандай имкониятлар берилган?\n«ЖЫЛДЫҢ ЕҢ ЖАҚСЫ САЙТЫ»«ЖЫЛДЫҢ ЕҢ ЖАҚСЫ САЙТЫ»\nБолаликдан ногирон фарзандимга 14 ёшгача нафақа олишга ҳақим борми?\nIII гуруҳ ногиронлари учун нафақа берилмаслиги тўғрими?\nНогиронлиги бор шахснинг бола парвариши таътили даврида ишга чиқишига тусқинлик қилиш тўғрими?\nII гуруҳ ногирони 1 йилга таътил олиши мумкинми?\n«Боқувчим йўқ, нафақани узайтирса бўладими»\nI-гуруҳ ногиронлиги бўлган шахс алимент тўлашга мажбурми? - 8,652 кўрилди\n[:uz]Олий Мажлис Қонунчилик палатаси депутати З.Ханиязов сайловчилар ҳузурида[:] - 8,361 кўрилди\n[:uz]Ногиронлик гуруҳи қандай тартибда белгиланади?[:] - 8,342 кўрилди\nНогиронлиги бўлган шахслар қандай ҳуқуқларга эга бўлади? - 8,225 кўрилди\nМенга нафақа тайинланадими? - 8,126 кўрилди\nShu hafta: 1994\nShu oy: 15834\nАрхив Select Month November 2020 (11) October 2020 (11) September 2020 (19) August 2020 (23) July 2020 (26) June 2020 (20) May 2020 (15) April 2020 (15) March 2020 (30) February 2020 (15) January 2020 (14) December 2019 (7) November 2019 (3) October 2019 (9) September 2019 (10) August 2019 (15) July 2019 (6) June 2019 (15) May 2019 (12) April 2019 (7) March 2019 (3) February 2019 (5) January 2019 (4) December 2018 (16) November 2018 (7) October 2018 (8) September 2018 (25) August 2018 (20) July 2018 (11) June 2018 (9) March 2018 (1) September 2017 (1) February 2017 (2) December 2016 (3) October 2016 (1) August 2016 (1) June 2016 (1) March 2016 (2) February 2016 (1) January 2016 (1) July 2015 (1) May 2015 (2) December 2014 (1) April 2014 (1)


Қатралар – Сурхон тонги\nБош саҳифа / Адабиёт / Қатралар\nАвгуст 25, 2017\tАдабиёт Изоҳ қолдириш 625 Кўрилди\nҚочишга келса аввал кўзимизни, кейин ўзимизни олиб қочамиз.\nОналарнинг лойи сабрдан қорилган.\nКим ҳаётдан олиб, ким ҳаётдан нолиб яшайди.\nТомошанинг тури кўп: аёлларнинг даҳан жангига, эркакларнинг наҳанг жанги якун ясайди.\nБаҳор ёмғиридан ёғ, ёз ёмғиридан доғ, муҳаббат ёмғиридан боғ қолади.\nГапнинг ҳам — ўғриси, тўғриси бўлади.\nҚари одам ёнғоққа ўхшайди. Юзи кўримсиз бўлса ҳам, ичи тўла мағиз.\nЎрдак “Дилхирож”га хиром айлагани билан товусга айланиб қолмайди.\nБевафо дунёдан вафо изладим,\nМен ўзим ўзимга жафо изладим.\nУМР — йил фаслларидек тўрт парракли чархпалакдир.\nЮкбардор юрагим қаршисида тоғлар ҳам таъзимда!\nЭр-хотин қўш ҳўкиз — бири арралагич, иккинчиси дарралагич.\nЭгри йўлнинг — таёғи, тўғри йўлнинг маёғи бор.\nАжал дегани фақат дор остида эмас, дор устида ҳам тикилади.\nКўздан йироқ қилсам ҳам, кўнгилдан йироқ қилолмайман.\nОна бўлолмаслик оғир, она бўлиш ундан-да оғир!\nМеҳрнинг сувратини излаб-излаб фақат, онамдан топдим.\nЧўпчак айтган кунларимнинг куни — чўпчакка қолди.\nПешанамга сиғмаганни, юрагимга сиғдиришга мажбурман.\nЯхши сўз мошин тезлигида, ёмон сўз яшин тезлигида тарқалади.\nҲаёт мактабининг саволлари жавобсиз қолмайди.\nЮрагимдан оққан қон қип-қизил чўғ бўлиб шафаққа қуйилди.\nҚадрсиз одам коптокка ўхшайди. Катталарга нисбатан кўпроқ уни болалар тепиб ўйнашади.\nОй бориш бир муаммо, омон қайтиш минг муаммо.\nДунё — мол эмас, жон тикиб ўйнайдиган қиморхонадир.\nДиназаврларни ўтмишдан изламанг! Улар бизнинг сийратимизга кўчган холос!\nМуҳаббат чиройли бошланиб, камдан кам ҳолларда чиройли якун ясайдиган қиссадир!\nДунё саҳнасида спектакль бир бор намойиш этилади.\nЭтингдан қопмаса ҳам, бетингдан қопадиганлар ҳар қадамда топилади.\nЙиллар ўтиб мен ўзгардим, замон ўзгармади. Кўҳна дунё кўҳлигича қолаверди.\nОлдинги Жажжилар тарбияси эътиборда\nКейинги Таълимда сифат ва самарадорлик\nАпрел 27, 2018\t3,313\nМай 15, 2018\t3,243\nФеврал 27, 2017\t2,927


Қотил миршаблар қамалди\n30 ноябр 2020, Тошкент вақти: 06:28\nХалқаро кузатувчилар¸ Ўзбекистонни милиция зўравонлиги авжга чиққан жандарм давлати деб аташади.\nТошкент вилоят суди 30 яшар Музаффар Тўйчиевни қийнаб ўлдирганликда айбланган тўрт милиция ходимини узоқ муддатга озодликдан маҳрум этди.\nЛекин марҳумнинг яқинлари ва уларнинг адвокатларининг айтишича¸ Музаффар Тўйчиевнинг ўлдирилишида камида 15 нафар милиция ходимлари иштирок этган ва асосий қотиллар озодликда қолмоқда.\nАнгрен шаҳар ички ишлар бўлими тергов изолятори бошлиғи ўринбосари Абдуқосим Исмоилов 17 йилга, шу ички ишлар бўлимининг бошқа ходимлари Азиз Аҳмедов 15 йилга, Жаҳонгир Ғаниев ва Дилмурод Пайсеновлар 8 йилданга озодликдан маҳрум этилди. Бу ҳақдаги ҳукмни жиноят ишлари бўйича Тошкент вилоят суди чиқарди.\nМарҳумнинг онаси Зулхумор Тўйчиеванинг сўзларига кўра, шу йилнинг март ойида милиция ходимлари гўёки қидирувда бўлган Музаффар Тўйчиевни ушлаб¸ Ангрен шаҳар ички ишлар бўлимига олиб келганлар. Лекин ўша куннинг ўзида у тергов ҳибсхонасида калтаклаб ўлдирилган.\n- 15 киши урган. Даҳшат. Биз уни дискка тушириб олганмиз. Видеосини кўрсангиз, даҳшатга тушасиз. Битта тананинг 94 жойида жароҳат бўлади-ю¸ инсон соғ қоладими? Шу жароҳати билан ўғлим қандай жон берди экан? Мен шуни тасаввур қила олмаяпман-да, - дейди Зулхумор Тўйчиева.\nЗулхумор аянинг айтишича, ўғлини калтаклаб қийнашда 15 нафар милиция ходими иштирок этган. Лекин асосий буюртмачилар ва қотиллар жазодан қутулиб қолди:\n- Қотиллар жазодан қутулиб қолди, дейман. Менинг билишимча ва гувоҳларнинг гувоҳлик беришича¸ асл қотиллар Ангренда қолиб кетди. Бу кесилган болалар ИИБнинг Нурободдаги филиалининг болалари. Шулар қамалди. Булар ушлаб¸ олиб борган. Ангренда уриб ўлдиришган. Қотиллар Ангренда қолиб кетди. Битта қотил қамалди, - дейди Зулхумор Тўйчиева.\nЗулхумор аяни таажжубга солган яна бир нарса, ушбу қотиллик содир этилган Ангрен шаҳар ички ишлар бўлими бошлиғи жазоланиш ўрнига, аксинча мансаб пиллапоясидан яна юқори кўтарилган:\n- Ўғлимнинг делосидан кейин Ангрен шаҳар ички ишлар бўлими бошлиғи Тошкентнинг қайсидир туманига тергов бўлими бошлиғи бўлиб кетибди. Бирор-бир иш қилсангиз, биринчи тарбия берган ота-онангизни жазолайди. Нега улар жазодан нарида қолиб кетди - мен билмайман, - дея аламланади Зулхумор ая.\nМарҳум Музаффар Тўйчиевнинг онаси суд ҳукмидан қониқмаганини айтар экан, адолатни қарор топтириш ва бошқа қотиллар жавобгарликка тортилиши учун шикоят аризаси билан юқори суд идораларига мурожаат қилишини айтади:\n- Биз суд ҳукмидан қониқмадик. Даъвомни эътиборга олмади. Фуқаролик судига мурожаат қиласизлар, деди. Менга Тошкентга бориб келишнинг ўзи бўлгани йўқ. Музаффар тўнғич ўғлим эди. Ундан қолган учта неварам бор¸ хотини бор. Буларга уй солиб беришим керак. Болаларини қарамоғимга олишим керак. Ўзим иккинчи гуруҳ ногирониман. Ҳақиқат йўқ экан-да. Ҳақиқатни қидираман, десангиз ë гўрга кирасиз¸ ë гадой бўласиз, - дейди Зулхумор Тўйчиева.\nЎзбекистон инсон ҳуқуқлари аляньси ҳам суд жараёни давомида Тошкент вилоят судини бир неча бор пикет қилди. Улар суддан Музаффар Тўйчиевнинг барча қотиллари жавобгарликка тортилишини талаб қилган эдилар.\nАльянс раҳбари Елена Урлаеванинг айтишича, суд раиси уларнинг талабларини инобатга олган эди. Лекин, дейди Елена Урлаева¸ суд ҳатто гувоҳларнинг аниқ кўрсатмаларини ҳам ҳисобга олмади:\n- Суд жиноятчиларга нисбатан қийноқлар ва қасддан одам ўлдириш моддаларини қўлламасдан, атайин бошқа моддаларни қўллади.\nШунингдек суд, Музаффарнинг ўлимида айбдор саналган асосий одамларни ва раҳбар ходимларни жавобгарликдан яшириб қолди. Биз энди адолатни апелляция судидан кутиб қоламиз, - дейди Елена Урлаева.


Тилаб Маҳмудов: Рассомлар қизларнинг яланғоч баданимас, қалбини тасвирласин!\n23 феврал 2020, Тошкент вақти: 01:16\nРассом Янис Салпинкиди юбилейига бағишлаб ўтказилаëтган кўргазма\n8 декабрь куни “Халқаро рассомлар куни” арафасида 70 ëшга кирган ўзбек рассоми Яннис Салпинкидининг кўргазмаси Тошкентдаги марказий кўргазмалар саройида очилди. Рассомнинг кўргазмага қўйилган яланғоч аëллар акс этган асарлари томошабинлар орасида мунозарага сабаб бўлди.\nРассомнинг эллик йиллик ижоди махсули бўлган мингдан ортиқ тасвирий санъат асарларидан тартиб берилган кўргазма ўзбек созандаларининг жонли ижросига ҳамоҳанг тарзда очилди.\nОзодлик билан суҳбатда рассом Янис Салпинкиди мамлакат ва инсон манзараларини чизиш воситасида Ўзбекистонга меҳр ва муҳаббатини изҳор қилганини таъкидлади:\n- Мамлакатим манзараларини иштиëқ билан чизаман. Севимли заминимизни сева-сева тасвирлайман. Мен бу заминдан узила олмадим. Мен аслан юнонман. Юнонистонга кетмоқчи эдим, кета олмадим. Гўзал Ўзбекистонни ташлаб кетишга кўзим қиймади. Хозир Чорвоқда кичик боғчам бор. Ўша ерда манзараларни чизиб ўтирибман. Ëшим етмишда, лекин ҳар куни расм чизяпман. Бу йил мен тоғларда беш мингта холстга манзаралар чиздим. Шаҳардаги устахонамда эса яланғоч аëллар расмини чизаман. Яланғоч аëл минг йил олдин ҳам гўзаллик тимсоли бўлгани қадимги юнонлар санъатида исботини топган. Бу ишим билан мен санъатга Тициан ўрнаги бўлган профессионализмни қайтармоқчиман¸ - дейди рассом.\nАйни пайтда кўргазмага қўйилган ва Янис Салпинкиди мўйқаламига мансуб яланғоч аëллар тасвири томошабинлар орасида мунозарага сабаб бўлди.\nЎзбек тасвирий санъатида яланғоч аëллар тасвири зеҳниятимизга ëт, деган фикрлар билдирилди.\nТаниқли ўзбек санъатшуноси профессор Тилаб Маҳмудов ўзбек рассомлари қизларнинг яланғоч баданини эмас, гўзал қалбини тасвирласин, деган фикрни билдирди:\n- Чунки бу бизнинг дилимизга¸ динимизга¸ урф-одатимизга тўғри келмайдиган нарса. Тасвирий санъат ҳар бир миллатнинг тарихи¸ тақдири бугун ва келажагини куйлайдиган санъат. Нафақат ўзбек рангтасвирида, балки театр спектакллари ва фильмларда ҳам яланғоч аëллар акс эттирилмайди. Рассомларимиз жаҳон санъатидан яланғоч аëллар расмларини кўриб ўрганиши мумкин. Лекин кўриш бошқа кўрсатиш бошқа. Рассомлар аëлларимизнинг яланғоч қадди-қоматини эмас, қалбини кўрсатиши керак¸ - дейди таниқли ўзбек санъатшуноси, профессор Тилаб Маҳмудов.\nТилаб Маҳмудов: Ўзбек рассомлари қизларнинг яланғоч баданини эмас¸ қалбини тасвирласин\nАндижонлик ўзбек рассоми Нўъмон Холмирзаев бу фикрга қўшилмайди. Суҳбатдошга кўра¸ Салпинкиди асарларида акс этган бўлиқ гавдали яланғоч аëллар тасвири Ўзбекистондаги миллий воқеликка ва тасвирий ҳақиқатга зид эмас:\nКўргазмага қўйилган асарлар\n- Ўзбек рассомлари яланғоч аëлни чизмасин деб қаралмаслиги керак. Янис Салпинкиди асарлари мисолида гапирсак, аëл қоматининг қандай гўзал тасвирлаганини кўрамиз. Аëл шундай гўзал яратилганига бўлган ҳурмат ва қадди-қомат гўзаллигига бўлган қизиқишни кўрамиз. Янис Салпинкиди яратган “Ўтлоқдаги уч яланғоч соҳибжамол” асари қандай мукаммал ишланган. Рассомлар аëлларни кийимсиз чизмасин деган гап калта ўйлаган одамларниниг нотўғри фикри¸ - дейди суҳбатдош.\nЎтган йили Ўзбекистондаги рассомлик коллежларида шу кунларда талабалар яланғоч натура (яланғоч тарзда ўтирган аëл ёки эркакнинг тиригига қараб-таҳр.) расмини чизиш машғулотлари бекор қилинган.\nЯланғоч натура дарслари Ўзбекистондан ташқари Эрон ва Покистондаги санъат мактабларида ҳам тақиқлаб қўйилган.


Қозоғистонда карантин кучайтирилди - Номадлар,Турклар,Қозоқ одатлари ва анъаналари,Қозоғистон табиати | QazaqTV\n#Ashyq #жамоат транспорти #карантин #аквапарк\nБир неча ҳафтадан буён Нур-Султон коронавирус юқиши бўйича энг юқори кўрсаткич бермоқда. Мураккаб эпидемиологик вазият туфайли пойтахтда карантин чоралари кучайтирилди. Савдо-кўнгилочар масканлар иш кунлари соат 10.00 дан 17.00 гача ишлайди, «Ashyq» лойиҳасида ишлашидан қатъи назар, шанба ва якшанба кунлари ёпилади. Бу кунларда фақат аптека ва озиқ-овқат дўконлари очиқ бўлади.\nРеспубликанинг бошқа минтақаларида ҳам вазият мураккаб. Ғарбий Қозоғистон вилоятида дам олиш кунлари жамоат транспорти иши тақиқланди. Банклар ва аҳолига хизмат кўрсатиш марказлари иш вақти қисқартирилди.\nМухамғали Ариспаев, Ғарбий Қозоғистон вилояти санитар-эпидемиологик назорат департаменти раҳбари:\n– Ўтган йил кўрсаткичлари билан таққослаганда, рўйхатга олинган хасталаниш ҳолатлари 60 фоизга кўп. Умуман олганда, июлда вазият етарлича ўткирлигича қолмоқда. Кўплаб шифохоналарда бўш ўриннинг ўзи йўқ. Масалан, вилоят клиник стационаридаги ўринларнинг 98 фоизи банд.\nАлмати вилоятида дам олиш кунлари жамоат транспорти ишламайди. Бундан ташқари «Ashyq» лойиҳасида ишлашидан қатъий назар очиқ ва ёпиқ пляжлар, аквапарклар, турли аттракционлар иш кунлари ҳам ёпилган. Санитар-врач қарорига кўра, вилоятдаги барча умумий овқатланиш объектлари кечки соат 8 гача ишлайди.\nВакцинация аввалги ҳаётга қайтиш имкониятини беради\nТиббий кўрсатмаси бор ходимлар ПЗР-тест топшириши шарт эмас\nПойтахтга Sinopharm вакцинаси келтирилди\nҚозоғистонда вакцина олишни истовчилар сони ортмоқда\nКовидга қарши кураш: тиббиётчилар одамлар ҳаётини қандай қутқаряпти?


ЎзА - Болалар – келажак пойдевори\n01.06.2018 15:06 Чоп этиш версияси\nБолалар – келажак пойдевори\nПойтахтимиздаги Ўзбекистон Амалий санъат ва ҳунармандчилик тарихи давлат музейида Халқаро болаларни химоя қилиш кунига бағишланган “Болалар – келажак пойдевори” номли маданий-маърифий тадбир бўлиб ўтди.\n“Ҳар бир фарзандга меҳр, эътибор!” шиори остида ўтказилган байрам тадбирида юртимизда болаларга ғамхўрлик қилиш, истеъдодли ёшларни қўллаб-қуватлаш ва рағбатлантиришга алоҳида эътибор қаратилаётгани таъкидланди. Зеро, бола камолотида, аввало, унга берилаётган таълим-тарбия, улғаяётган, униб-ўсаётган муҳит муҳим аҳамиятга эга.\nБугун музейлар ўғил-қизларнинг энг кўп ташриф буюрадиган масканига айланган. Бу ердаги тарихдан сўзловчи ёдгорликлар ёшларни ватанпарварлик руҳида тарбиялаш, мустақил фикр юритиш, воқеа ва ҳодисаларга бефарқ қарамаслик, асосийси моддий-маданий меросни асраш туйғусини шакллантиришда асосий манба бўлиб хизмат қилаётир.\nТадбир доирасида болалар учун ҳунармандлар томонидан лойдан буюмлар ясаш, каштачилик бўйича маҳорат дарслари ташкил этилди. Шу билан бирга, “Келажак авлод учун” номли кўргазма намойиши, “Мен ҳам рассом бўламан” мавзуида рассомлар танлови ўтказилди.\nШунингдек, ғолиблар аниқланиб, номинациялар бўйича диплом ва эсдалик совғалари берилди. Она Ватанни, бахтли болаликни мадҳ этувчи куй-қўшиқлар ижро этилди.


Энди қуёш тизими 8 та сайёрага эга ягона тизим эмас | Правда Востока Online\nЭнди қуёш тизими 8 та сайёрага эга ягона тизим эмас\nДата публикации: 15 12 2017\nКеплер-90 юлдузи тизимида янги саккизинчи сайёра аниқланди. Янги Kepler-90i сайёраси Ердан 2,5 минг ёруғлик йили узоқлигидаги Аждарҳо юлдузлар туркумида жойлашган Kepler-90 юлдузи тизимида аниқланган. Сайёра Google яратган, аввал Kepler телескопи томонидан олинган маълумотларнинг компьютер таҳлили усулидан топилган.\n“Kepler-90i сайёраси Kepler-90 тизимининг 8-сайёраси ҳисобланади. Бу тизим Қуёш тизимидан кейин 8 та сайёрага эга фанга маълум илк тизим бўлди”, деган 14 декабрдаги брифингда Google’нинг сунъий онг бўйича мутахассиси Кристофер Шалю.\nТехас университети астрономи Эндрю Вандербергнинг маълум қилишича, янги сайёра қайноқ (427 градус ҳароратга эга) ва тошлоқ сайёра бўлиб, унинг ўз юлдузи атрофида айланиш даври 14,4 кунга тенг.\nОлим Kepler-90 тизими яна сайёраларга эга бўлиши ва Қуёш билан бирга бундай кўп сайёраларга эга ягона тизимлар бўлмаслиги мумкинлигини айтган.\nЯнги сайёра аввал астрономлар кўра олмаган экзосайёраларни аниқлашга имкон берувчи машинавий ўрганиш усули эвазига очилди. НАСА маълумотларига кўра, ҳозирда 3,5 мингдан кўпроқ экзосайёра маълум бўлиб, уларнинг 2,5 мингдан кўпроғи айнан Кеплер телескопи ёрдамида очилган.\nУшбу Kepler телескопи 2009 йилда коинотга учирилган бўлиб, унинг асосий вазифаси экзосайёраларни аниқлаш ҳисобланган, дейилади «Kun.uz» сайти хабарида.


23-24 июнь кунлари ҳаракат чекланадиган кўчалар рўйхати эълон қилинди\nДобавлено: 22.06.2016, 18:09\nЎзбекистон Республикаси ички ишлар вазирлиги матбуот хизмати ШҲТ саммити муносабати билан 23-24-кунлари автотранспорт воситаларининг ҳаракати вақтинча чекланадиган кўчалар рўйхатини эълон қилди.\nШанхай Ҳамкорлик Ташкилотига аъзо давлатлар раҳбарларининг Тошкент Саммити ўтказилиши муносабати билан 2016 йилнинг 23-24 июн кунлари Тошкент шаҳрининг қуйидаги айрим кўчаларида транспорт воситаларининг ҳаракати вақтинчалик чекланиши кўзда тутилган:\n-Қори Ниёзий кўчасининг Ниёзбек йўли кўчасидан Абдулла Қодирий кўчасигача бўлган қисмида;\n-Абдулла Қодирий кўчасининг Абай кўчасидан Мовароуннаҳр кўчасигача бўлган қисмида;\n-Осиё кўчасининг Зулфияхоним кўчасидан Амир Темур шоҳ кўчасигача бўлган қисмида;\n-Кичик ҳалқа автомобил йўлининг Амир Темур шоҳ кўчасидан Кўргазма кўчасигача бўлган қисмида;\n-Шастри кўчасининг “Ўзбекистон овози” кўчасидан Мустақиллик шоҳ кўчасигача бўлган қисмида;\n-Яҳё Ғуломов кўчасининг “Ўзбекистон овози” кўчасидан Олой кўчасигача бўлган қисмида;\n-Шахрисабз кўчасининг Амир Темур шоҳ кўчасидан Истиқбол кўчасигача бўлган қисмида;\n-Амир Темур шоҳ кўчасининг Осиё кўчасидан Шаҳрисабз кўчасигача бўлган қисмида;\n-Олой кўчасининг Яҳё Ғуломов кўчасидан Шаҳрисабз кўчасигача бўлган қисмида;\n-“Ўзбекистон овози” кўчасининг Яҳё Ғуломов кўчасидан Шаҳрисабз кўчасигача бўлган қисмида;\n-Тараққиёт кўчасининг кичик халқа автомобил йўлидан Шаҳрисабз кўчасигача бўлган қисмида;\n-Истиқбол кўчасининг Шаҳрисабз кўчасидан Амир Темур хиёбонигача бўлган қисмида;\n-Ўзбекистон шоҳ кўчасининг Тарас Шевченко кўчасидан Амир Темур шоҳ кўчасигача бўлган қисмида;\n-Шоҳжаҳон кўчасининг Аския кўчасидан Бобур шоҳ кўчасигача бўлган қисмида;\n-Ракат кўчасининг Аския кўчасидан Бобур шоҳ кўчасигача бўлган қисмида;\n-Ўрикзор кўчасининг Аския кўчасидан Бобур шоҳ кўчасигача бўлган қисмида;\nТадбир ўткаладиган кунлари Тошкент шаҳрининг Нукус, Мустақиллик, Мирзо Улуғбек ва Дўрмон йўли кўчалари ва уларга туташ айрим кўчаларда транспорт воситаларининг ҳаракати вақтинчалик чекланиши мумкин.\nИИВ матбуот хизмати шунингдек, йўл ҳаракати қатнашчиларидан зарурат бўлмаганда ушбу кўчалардан шахсий транспортларида имкон қадар ҳаракатланмасликларини ва жамоат транспортидан фойдаланишлари мақсадга мувофиқ эканлигини таъкидлади.


30 ноябрь, 2019, 18:20\nТеглар:Суперлига | Локомотив | Пахтакор | Самвел Бабаян\nБабаян кетганини эълон қилди\nСуперлиганинг 26-тури доирасидаги "Пахтакор"га қарши ўйиндан кейин "Локомотив" бош мураббийи Самвел Бабаян матбуот анжуманида журналистлар саволига жавоб берди. Бу ҳақда клуб матбуот хизмати хабар берди.\n- Шубхасиз, учрашувни барча интиқлик билан кутди. Бироқ афсуски, баҳс ҳеч нима бермасди. Аммо учрашув ўзининг принципиаллигини йўқотмаганди. Йигитларга раҳмат айтаман, улар яхши вазиятларни яратишди. Бироқ 0:0 адолатли ҳисоб бўлди. Биз яна бир бор барча билан рақобат қила олишимизни кўрсатдик. Сўнгги ўйинларни яхши ўтказдик ва айта оламан, қилинган меҳнатлар ўз самарасини бераётганди. Деярли барча ўйинларда жамоа ғалабага лойиқ ўйнади. "Пахтакор" мавсумни яхши ўтказди. "Локомотив" эса тинмасдан олдинга ҳаракатланади. Келаси йилнинг 21 январь кунида ОЧЛ саралаши доирасида Тожикистоннинг "Истиқлол" жамоасига қарши ўйин бўлади. Унга қаттиқ тайёрланамиз.\nБуни яширгандан маъно йўқ. "Локомотив"даги сўнгги ўйиним бўлди. Бу ерда мен профессионал футболчи, профессионал коллектив билан ишладим. Яхши оила бўлдик. Нафақат, жамоа, балки академия борасида ҳам тўхталаман. 13 ёшли йигитлар республикада чемпионга айланишди. Клубдаги барча ишчи ва футболчилар футбол планида етук эканлигини кўрсатишди. Кейинги жамоам "Чанчунг Ятай" бўлади. Афсуски, жамоа юқори лигани тарк этган, шундай бўлса ҳам уларнинг амбитсиялари юқори. 2016 йилда ушбу жамоадан менга таклиф тушганди. Ўша пайт термадан кета олмасдим. 3 ҳафталар олдин улар менинг вариантимга яна бир бор қайтишди. Корея ва хитойлик номзодлардан айнан мени танлаб олишди. Мақсадим - барча ерда академиядан асосий жамоага футболчи етказиб бериш. Бенитес, Пеллегрини, Липпи кабилар Хитой футболидан нафас олишган. "Локомотив" раҳбарияти билан бу борада гаплашиш жуда қийин бўлди. Орзуим - чет элда ишлаш. Умуман олганда орзуим ушалганди. УЕФА Осиёнинг Про-Лицензиясини тан олмас экан. Шу боисдан мен у ерда кўп ҳам ишлай олмадим. Хитойга мен билан шу ерда ишлаётган Деян Журжевич, Александар Галич, Григорий Колосовский ҳамда Антон Маеранов билан кетамиз.\nХитой биринчи лигасида 3 легионер ўйнайди. Иккитаси майдонда ҳаракат қилса, биттаси қайдномада бўлади, ҳолос. Аммо футболчилар номзодини кўриб чиқаман ва бу таклифингизни рад эта олмайман.\n"Локомотив" барибир кучайиши керак. Мирзаев жароҳат олганда бу тешикни ёпиш қийин бўлди. Зотеев ва Ҳошимовнинг ўрнига бошқа равобатчи йўқ. Юқори мақсадлар учун курашишга жамоада юқори рақобат бўлиши керак. Ҳар доим ҳам юқори маош тўлайдиган клубда бахтли бўла олмайсан. "Локомотив" - ажойиб оила. Барча бир мақсад йўлида ҳаракат қилмоқда.\nБугунги ўйин икки қисмга бўлинди. Баъзида биз, айрим пайтларда "Пахтакор" ўйинни назорат қилди. Икки жамоа ҳам юқори сифатли ўйин кўрсатди дея оламан.\nМенга имконият берган "Локомотив" футбол клуби раҳбариятига миннатдорчилик билдираман. Ярим йиллик фаолиятим давомида клубда профессионал инсонлар фаолият олиб боргани учун раҳмат айтаман, - деди Бабаян.\nОмад,Бабаян,термага мураббий булганингда охирги уйинда Ж.Кореяни ютганингда ЖЧ мундиалида булар эдинг,бугунги мураббийлар шу манзилга етсинчи кейин курамиз.Бир киши бир одамни ёмон деса хамма ёмон дер экан.\nЯхши булди оркангдан тош отиб коламиз кайттмагин\nМАВСУМ ниннг энг СУПЕР ЯНГИЛИК БУЛДИКУ\nСУР бе ватан\nAндрей Микляев: Бугун ҳам бунга яқин эдик\nВидео "Металлург" сўнгги дақиқаларда мағлубиятдан қутилиб қолди (видео)\n"Локомотив" жорий мавсумда илк маротаба дуранг ўйнади


Инқироз — Sof.uz\nКамолиддин Раббимов 17.11 11:11 2235 Колумнистлар\nТошкент шаҳар ҳокими Жаҳонгир Ортиқхўжаевнинг айтган гаплари, Ўзбекистон олий ҳокимиятида сифат жиҳатидан ўта жиддий инқироз яратди. Ортиқхўжаевнинг айтганларини қисқа тилга кўчирсак, “Ўзбекистонда қўрқув манбаи бу – давлат ҳокимиятидир”, яъни, “Давлат террорчидир” деганини англатади. Ортиқхўжаев конституцион қадриятларни, Ўзбекистон маҳаллий аҳолисига хос инсоний қадриятларни, инсон шаъни ва қадр-қимматларини шу қадар ҳақорат қилдики, унинг бу айтган гаплари Ўзбекистоннинг янги тарихида қолади.\nЖумладан, унинг айтганлари шу пайтгача содир бўлган ва бундан кейин содир бўладиган барча сиёсий ўлчамли жиноятларда, айнан давлатни айблашга асос сифатида қабул қилинади. Бу – даҳшат! Бу давлатчилик учун, иккинчи маъмурият учун катта зарба!\nМенимча, Ортиқхўжаевнинг сиёсий каръераси тугади. Эҳтимол, унинг бизнес империяси ҳам энди қисқариб борар. Унинг гаплари олий ҳокимиятда кучли интригаларга, зўриқишларга, гуруҳлар курашига, қайта гуруҳлашувга, маҳаллийчиликка ва миллатчиликка қўшимча катализатор бўлди.\nАгар Ортиқхўжаев ўз лавозимида бир ойдан ортиқ қолса, бу президент учун узоқ муддатли ўта салбий воқеа бўлади: мулозимлар томонидан давлат сиёсатини қадрсизлаш очиқ ва оммавий характерга эга бўлган сиёсий воқеълик даражасига чиқиши мумкин.


Дангасаликнинг зарарлари ҳақида - Hidoyat.uz\nАсосий саҳифа Мақолалар Дангасаликнинг зарарлари ҳақида\nЧоп этилди Aprel 2, 2020 Дангасаликнинг зарарлари ҳақидаda fikr bildirishni o'chirish\nДангасаликнинг яна бир номи ишёқмасликдир. Яъни, ишламасдан ейиш ва кўпроқ ўз нафсига ором бериш. Табобат аҳлининг ёзишларича, бу ҳолат тана фаолиятининг бузилишини ва аъзоларининг вазифасини бажаришда мушкулликни юзага келтиради. Асаб тизимининг заифлашиши, мушакларнинг бўшашуви, тана ҳаракати аъзоларининг сустлашиши ва қувватнинг кескин пасайишига сабаб бўлади. Бунинг оқибатида зеҳннинг пасайиши, яхши фикрлай олмаслик пайдо бўла бошлайди. Совуқ тез таъсир қилади, чунки аъзолар ҳаракати заифлигидан қон айланиши пасайиб, баданнинг ҳарорати пасаяди. Аъзоларнинг ҳаракатланиш жараёни қоннинг бутун тана бўйлаб ҳаракатидаги фаоллашув ёки пасайиш қувватига боғлиқ бўлади. Чунки айни ҳаракат қуввати кислородни икки қон томирдан организмнинг барча қисмига етказиб беради ва зарур озуқа билан таъминлаб туради; тўқималардан аъзоларга барча кераксиз зарарли моддаларни кўчириб беради ва бу аъзолар уларни танадан ажратиб чиқаради. Дангасалик, яъни камҳаракатлилик бу каби муҳим фаолият жараёни сустлашувга омил бўлади. Бу муҳим жараённинг фаоллашуви аъзоларнинг ҳаётий жараёнда бажариши лозим бўлган ҳаракатларини юқори даражага олиб чиқади. Юқорида айтиб ўтилганидек, аъзолар ҳаракатининг заифлиги кишининг ҳаётдаги ўрни заифлашувига олиб боради. Энг муҳими, нафас олиш ҳаракати ҳам сусайиб, нам ҳаводан тортиб олинадиган модда миқдори камаяди. Булардан асосан қуйидаги салбий оқибатлар келиб чиқади:\nБиринчидан, аъзолар ҳаракатининг сустлиги натижасида қондан келадиган уйғотувчи қувват пасаяди, бадан ҳарорати тушади ва умумий озиқланиш фаолияти бузилиши келиб чиқади. Бу ҳолат қоннинг совиши ва ҳаётий қувват пасайишига сабаб бўлади.\nИккинчидан, қоннинг нотоза бўлиши оқибатида қизил қон таначалари карбонат ангидрид гази билан бузилади. Чунки нафас олиш ҳаракатининг қуввати заиф бўлиши боис, бу газ миқдори қонда кўпаяди ва қизил қон таначалари унга ёпишади. Шу тахлит қоннинг кислород сўриши сусаяди ва шунинг сабабидан қоннинг ҳаётий хусусиятлари заифлашади.\nУчинчидан, аъзоларнинг суст ҳаракати сабабидан ва мушак тўқималарида қизиш камлигидан ортиқча нарсалар бадандан чиқиб кетолмай, тўсилиб қолади. Чунки қонда кислороднинг етарли миқдорда бўлмаслиги мушак тўқималарини уйғотувчи қувватни заиф қилади. Танадаги барча мушак тўқималарида етарли ҳарорат ҳосил бўлмаслиги натижасида жамики аъзолар ҳаракати сустлашиб қолади.\nТўртинчидан, қоннинг заиф ҳаракати боис карбонат ангидрид гази қизил қон таначаларига қўшилиб кетади ва асаб, мушак толаларида заифлик ҳосил бўлади. Бундан юрак уриши сусайиб, қоннинг оқиши сустлашади. Мия сезги органлари ва доимий ҳаракатланувчи асаб тизимида оғирлик кузатилади.\nБу салбий ҳолатлар сабаб барча аъзолар фаолияти пасайиб, натижада жисмоний ва ақлий қувват бутунлай сустлашади.


ҲАР БИР КИЛОГРАММИГА 26 МИНГ СЎМДАН » "Kattaqo'rgon haqiqati" газетаси\nXarita: Демонстрационный сайт » Долзарб мавзу » ҲАР БИР КИЛОГРАММИГА 26 МИНГ СЎМДАН\n19 май, 2020 0 52\nШуни айтиш керакки, жорий йилда доимий пиллакорларимиз билан бир қаторда “Коронавирус” пандемияси сабабли карантинда уйда ишсиз ўтирган аҳоли томонидан ҳам пилла боқишга қизиқиш ортди. Натижада уларнинг анчагина қисмини пилла боқишга жалб қилиш орқали иш билан таъминлашга эришилди.\nБу йилги кузатилаётган табиат об-ҳавоси пиллакорларимиз учун ҳам ташвишли ва шунинг билан бирга муваффақиятли келди. Чунки, ипак қуртларини парвариш қилиш учун етарли миқдорда озуқа базаси шаклланди. Баргларнинг ёмғирда ювилиб турилиши натижасида унинг тўйимлилик даражаси юқорилашди. Шунинг учун ҳам мутахассислар томонидан туманда тут барги озуқаси етарли миқдорда деб ҳисобланмоқда.\nПиллачиликда энг муҳим ишлардан яна бири бу катта ёшга ўтган қуртларни белгиланган нормага кўра жой билан таъминлашдир. Шунга кўра пиллакорларимиз олинган ипак қурти неча грамм бўлса, яъни 1 қутидан 1 граммлик пилла маҳсулоти тайёрланса, 45-50 кг ёки 1 қутидан 1,8 граммлик пилла маҳсулоти тайёрланса, 81-90 кг пилла ҳосили олиш мумкинлигига қараб жой тайёрласалар мақсадга мувофиқ бўлади.\nАзиз пиллакорлар! Ҳар биримиз катта меҳнат эвазига тайёрланаётган пилланинг сифатига ҳам алоҳида эътибор беришимиз керак. Яъни, ипак қурти бостирилганидан кейин 7-8 кун ўтгач, ҳудудий пилла агрономининг ёзма рухсатномаси билан пилла териб топширилади, акс ҳолда хом терилган пилла қорапачоққа айланиб, бундан оилавий звенонинг моддий манфаатдорлиги камаяди, шунингдек хом ашёни қайта ишлаш жараёнидаги муаммолар корхонанинг кейинги иш фаолиятига ҳам салбий таъсир кўрсатади.\nШуни айтишимиз керакки, ҳозирда етиштирилаётган пилла хом ашёсини ўз вақтида сифатли қилиб йиғиб-териб олиш бўйича ҳудудий агрономлар томонидан доимий мониторинг ўрнатилган бўлиб, туманда 25-30 майдан бошлаб пиллани териб олиш ва қабул қилиш мавсуми бошланади. Топширилган сифатли пилла хом ашёсининг ҳар бир килограмми учун пиллакорларимизга 21 минг сўмдан нақд пул ва фермер хўжаликларига қилинган харажатларни қоплаш мақсадида 5 минг сўмдан, жами 26 минг сўмдан пул маблағи тарозихонанинг ўзида тўлаб берилади.\n“Кумуш тола” хусусий корхонасида жорий йилда тайёрланиши кўзда тутилаётган 304 тоннадан ортиқ пиллани қабул қилиб олиш, уни саралаш, пишириш ва ипакка айлантириш учун барча нарса шай қилиб қўйилган.\nЙиғиб олинган пилладан келгусида шу ернинг ўзида гилам тўқимачилиги, кўрпа-ёстиқ ишлаб чиқариш цехларида тайёр маҳсулот ишлаб чиқариш ҳам йўлга қўйилади.\n“Кумуш тола”хусусий корхонаси раҳбари.


Кизлар севган эркакларидан кутадиган жихатлар бу кизик фойдали маслахатлар - Tush tabiri\nКизлар севган эркакларидан кутадиган жихатлар бу кизик фойдали маслахатлар\nАвтор tushlartabiri На чтение 3 мин Просмотров 26 Опубликовано 14.02.2020\nҲақиқий севги: доимий муносабат сирлари!\nЎхшаш ҳаёт тарзи\nБир бирини тўлдириб туриш\nБиринчидан, қарорларни қабул қилиши (яъни қатъиятлик) ва қабул қилган қарорларига жавоб бераолишидир.\nБаъзида еркаклар аёллининг меъёрдан ортиқ ишбилармон ва епчиллигидан ўйлашадики аёли улардан ўзларига итоаткорликни ва бўйсунишни кутади, аммо ҳар доим ҳам бундай бўлавермайди. Аёл ўзини бундай тутиши, яъни аёлнинг йўл йўриқ кўрсатиш ҳаракатлари аслида еркакнинг иродасизлигидан келиб чиқади.\nБундай хатти-ҳаракат билан аёл аслида еркакни қатъиятлилик ёки қарор қабул қилишга ундайди.\nИккинчидан, ҳар бир аёлнинг истаги – бу севимли турмуш ўртоғининг еътиборли ва ғамхўр бўлишидир. Чунки аёлда Худодан берилган ҳислат борки, унга ғамхўрлик кўрсата биладиган, ундан далда ва севги олишни истайди.\nАгарда аёл буни севган инсонидан олмаса, унда аёлнинг ҳаракатлари ўзгариши мумкин. Бунинг оқибатида еса нафақат аёл балки севган инсони ҳам азоб чекади.\nҚатъийлик ва жавобгарлик бир жиҳат, еътибор ва ғамхўрлик иккинчи жиҳат – мана бу севган аёл учун калит ҳисобланади!\nМос жуфтлик топиш осон иш емас, баъзида муносабатлар ҳам қийин ривожланиши мумкин. Аммо доимий муносабатни сақлаш учун бир нечта сир бор.\nСизларга саёҳат қилиш ёқадими ёки онлайн-ўйинлар ёқадими? Сайр қилиш ёки уйда бирга ўтириш ёқадими? Ўхшаш ҳаёт тарзи енг кучли оилаларни яратувчи омил ҳисобланади. Бу катта кучга ега: ўхшаш қизиқишлар орттирилган бўлиши мумкин, ёки бошидан бўлиши ҳам мумкин. Ҳар холда ўхшаш қизиқишлар оилани янада мустаҳкам қилади.\nМуносабатларда ертакларга қарамаганда, ҳеч бир оила бутунлай тинчликда яшай олмайди. Жуфтликлар бир бирини севишига қарамасдан, баъзида ғазаб ва стрессга тушиб қолишади. Ушбу туйғулардан воз кечиш ёки бошқариш ўз қўлингиздадир. Сизнинг жуфтингиз нима гапирмоқчи еканлигини сиз ешита олишигингиз зарур!\nБу ғалати кўриниши мумкин, аммо соғлом муносабатларнинг муҳим омилларидан биридир. Барчамиз биламиз ҳаёт қийин бўлиши мумкин. Ишдан уйга қайтиб борганингизда у йерда стресс бўлмаслигини хоҳлайсиз. Шундай екан, ҳаётни осонлаштиришнинг енг оддий усули бу ҳазилкашликдир, лекин меъёрида!\nБу нарса бутун дунёдаги минглаб жуфтликлар томонидан текширилган. Енг кучли муносабат доимий бир бирини тўлдириб туриш жараёнидан иборат. Ушбу жиҳат ҳар қандай кўриниши мумкин. Баъзида жуфтликлар осонлик билан бир-бирининг муҳтожликларини ёпиши мумкин. Бошқа вазиятларда бу нарса қийинчилик билан кечиши мумкин. Бироқ натижаси сизни ҳурсанд қилади!\nМуносабат доимий ўз устимизда ишлашга ундайди. Агарда сиз жуфтингиз билан муносабатда сабрни йўқотяпман деб ҳис қилсангиз, бу ёмон белгидир. Ичингизда муносабатни йетарлича қадрламаётганингизни ҳис қилишингиз мумкин. Бошқа тарафдан, агарда сиз қийинчиликда сабрли бўлиб ўта олсангиз, демак сизда узоқ ва мустаҳкам муносабатлар учун асос бор.